#844 Perempuan Melintas di Hadapan Orang Solat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada satu soalan. Adakah terbatal solat seseorang jika perempuan melintas di hadapannya? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, melintasi di hadapan orang yang sedang solat adalah tidak dibolehkan bahkan haram, kerana nas yang sahih lagi sarih. Ini jika tiada sebarang sutrah atau penghadang. Rasulullah SAW pernah bersabda:
لَوْ يَعْلَمُ الْمَارُّ بَيْنَ يَدَيِ الْمُصَلِّي مَاذَا عَلَيْهِ، لَكَانَ أَنْ يَقِفَ أَرْبَعِينَ خَيْرًا لَهُ مِنْ أَنْ يَمُرَّ بَيْنَ يَدَيْهِ
Maksudnya:
 “
Kalaulah seseorang yang melintasi di hadapan orang yang solat mengetahui hukuman ke atasnya nescaya baik baginya berdiri 40 daripada melintasinya
.”
[1]
Berdasarkan hadith ini, diharamkan melintasi orang yang sedang solat. Hikmah terhadap larangan ini adalah kerana orang yang sedang solat sedang bermunajat kepada Allah. Maka, orang yang melintasi orang yang sedang solat bererti dia telah memutus munajat ini dan menganggu fokus orang yang sedang solat.
[2]
Berbalik kepada soalan yang diajukan, terdapat riwayat daripada Abu Hurairah R.A bahawa Nabi SAW bersabda:
يَقْطَعُ الصَّلَاةَ الْمَرْأَةُ وَالْحِمَارُ وَالْكَلْبُ
Maksudnya:
 “
Yang memutuskan solat (seseorang) adalah perempuan, keldai dan anjing
.”
[3]
Jumhur ulama berpendapat bahawa tidak batal solat seseorang disebabkan oleh sesuatu yang melintas di hadapannya. Makna terputusnya solat sebagaimana yang dinyatakan dalam hadith adalah kurangnya pahala solat kerana hatinya — yakni fokusnya — telah terganggu dengan perkara-perkara tersebut.
[4]
 Begitu juga Imam al-Nawawi turut menyebutkan, lafaz “القطع” (terputus) di sini bermaksud terputus daripada khusyuk dan zikir kerana dia telah disibukkan dengannya serta telah berpaling kepadanya. Bukan kerana perkara itu merosakkan atau membatalkan solatnya.
[5]
Oleh itu, jelaslah bahawa perkara-perkara tersebut, yakni yang dinyatakan sebagai pemutus solat bukanlah bermaksud membatalkan solatnya, tetapi menyebabkan kekhusyukkan dan perhatiannya ketika solat terganggu. Akhirnya, ia telah membawa kepada kurangnya ganjaran pahala solatnya. Oleh sebab itu, ketika solat kita hendaklah berusaha semampu mungkin dalam menjaga kekhusyukkan solat kita dan menjauhi segala perkara yang boleh menyebabkan hati kita hilang fokus ketika solat. Hal ini adalah sebagaimana riwayat daripada Abu Sa‘id al-Khudri, bahawa Nabi SAW bersabda:
لا يَقطَعُ الصَّلاةَ شيءٌ، وادرَؤوا ما استطَعْتُم؛ فإنَّما هو شيطانٌ
Maksudnya:
 “
Tidak ada sesuatu yang dapat memutuskan solat kamu, dan hendaklah kamu mencegahnya semampu mungkin kerana sesungguhnya ia adalah syaitan
.”
[6]
Begitu juga terdapat riwayat daripada Aisyah, bahawasanya telah disebutkan padanya beberapa perkara yang memutuskan solat. Mereka berkata: “Anjing, keldai dan orang perempuan.” Aisyah pun berkata:
لَقَدْ جَعَلْتُمُونَا كِلاَبًا، لَقَدْ رَأَيْتُ النَّبِيَّ صَلَّى اللهُ عَلَيْهِ وَسَلَّمَ يُصَلِّي، وَإِنِّي لَبَيْنَهُ وَبَيْنَ القِبْلَةِ، وَأَنَا مُضْطَجِعَةٌ عَلَى السَّرِيرِ، فَتَكُونُ لِي الحَاجَةُ، فَأَكْرَهُ أَنْ أَسْتَقْبِلَهُ، فَأَنْسَلُّ انْسِلاَلًا
Maksudnya:
 “
Kamu semua telah menyamakan kami — yakni orang perempuan — dengan anjing. Sesungguhnya aku pernah melihat Nabi SAW mengerjakan solat, sedangkan aku berada di antara Baginda dengan arah kiblat. Aku sedang berbaring di atas katil. Lalu aku ada suatu hajat dan aku tidak suka untuk menghadapnya. Oleh itu, aku pun beralih sedikit demi sedikit.
”
[7]
Kesimpulannya
Berdasarkan kepada perbincangan dan perbahasan di atas,
kami berpendapat bahawa solat seseorang itu tidak terbatal disebabkan oleh perempuan melintas di hadapannya
 kerana makna terputusnya solat sebagaimana yang dinyatakan dalam hadith adalah kurangnya pahala solat kerana hatinya — yakni fokusnya — telah terganggu dengan perkara-perkara tersebut. Lebih-lebih lagi terdapat hadith sahih yang menyatakan bahawa Aisyah R.Anha pernah berbaring di hadapan Baginda yang sedang mengerjakan solat — yakni Aisyah berada di antara Baginda dan kiblat.
Oleh sebab itu, ketika solat kita hendaklah berusaha semampu mungkin dalam menjaga kekhusyukkan solat kita dan menjauhi segala perkara yang boleh menyebabkan hati kita hilang fokus ketika solat. Hal ini kerana kita dituntut bahkan disunatkan untuk menghadirkan sepenuh hati dan khusyuk ketika menunaikan solat serta menghayati segala bacaan di dalamnya. Khusyuk di dalam solat adalah merupakan salah satu ciri orang beriman yang berjaya sebagaimana firman Allah SWT:
قَدْ أَفْلَحَ الْمُؤْمِنُونَ، الَّذِينَ هُمْ فِي صَلَاتِهِمْ خَاشِعُونَ
Maksudnya:
 “
Sesungguhnya telah berjayalah orang-orang yang beriman, yang mana mereka itu khusyuk di dalam solat mereka.
”
[8]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 3 April 2022 bersamaan 1 Ramadhan 1443H

[give_form id=”14962″]
[1]
 Riwayat al-Bukhari (510) dan Muslim (507)
[2]
 Lihat
Minhah al-‘Allam fi Syarh Bulugh al-Maram,
2/397.
[3]
 Riwayat Muslim (511)
[4]
 Lihat
al-Dibaj ‘ala Sahih Muslim
, 2/193.
[5]
 Lihat
al-Majmu‘ Syarh al-Muhazzab
, 3/251.
[6]
 Riwayat Abu Daud (719)
[7]
 Riwayat al-Bukhari (511)
[8]
 Surah al-Mukminun: 1-2


#845 Hikmah Kematian

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah hikmah Allah jadikan kematian?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Mati ialah pengakhiran hidup manusia di dunia ini dan merupakan satu proses perpindahan roh ke alam setersunya, iaitu alam barzakh. Mati merupakan satu proses terpisahnya roh daripada jasad. Kematian akan dirasai oleh jasad yang bernyawa apabila tiba masa yang telah ditetapkan oleh Allah SWT. Setiap makhluk pasti akan mati. Firman Allah SWT:
كُلُّ نَفْسٍ ذَائِقَةُ الْمَوْتِ ۖ ثُمَّ إِلَيْنَا تُرْجَعُونَ
Maksudnya:
 “
Tiap-tiap diri (sudah tetap) akan merasai mati, kemudian kamu akan dikembalikan kepada Kami (untuk menerima balasan).”
[1]
Ibn Kathir menyatakan: Iaitu di mana sahaja kamu berada, nescaya kematian akan mendatangi kamu. Maka, hendaklah kamu berada dalam ketaatan kepada Allah.
[2]
Apabila seseorang sudah tiba ajalnya, maka tidak dapat lagi diundurkan atau dipercepatkan walaupun sesaat. Firman Allah SWT:
وَلِكُلِّ أُمَّةٍ أَجَلٌ ۖ فَإِذَا جَاءَ أَجَلُهُمْ لَا يَسْتَأْخِرُونَ سَاعَةً ۖ وَلَا يَسْتَقْدِمُونَ
Maksudnya:
 “
Dan bagi tiap-tiap umat ada tempoh (yang telah ditetapkan); maka apabila datang tempohnya, tidak dapat mereka dikemudiankan walau sesaatpun, dan tidak dapat pula mereka didahulukan.”
[3]
Hikmah Kematian
Mati adalah penamatan hidup di dunia. Apabila tiba pengakhiran hidup dengan kematian, ianya tetap akan berlaku dan tidak akan dapat ditangguhkan atau dipercepatkan walaupun sesaat pun.
Hikmah kematian bukan sahaja pada diri si mati, bahkan juga pada yang masih hidup supaya menjadi peringatan kepada kematian dan menjadikannya hamba yang sentiasa beramal soleh untuk bekal kepada hari akhirat
. Pengakhir riwayat hidup individu mengandungi kebaikan dan bagi yang mati ia sebagai satu pengiktibaran, menimbulkan keinsafan, mempertingkatkan amalan, muhasabah diri, membuat persediaan untuk menemui Allah dan sebagainya bagi yang masih hidup.
Allah SWT menjadikan kehidupan dan kematian untuk menguji manusia siapakah dalam kalangan mereka yang paling baik amalannya, sepertimana Allah SWT berfirman di dalam al-Quran:
الَّذِي خَلَقَ الْمَوْتَ وَالْحَيَاةَ لِيَبْلُوَكُمْ أَيُّكُمْ أَحْسَنُ عَمَلًا وَهُوَ الْعَزِيزُ الْغَفُورُ
Maksudnya:

Dia lah yang telah mentakdirkan adanya mati dan hidup (kamu) – untuk menguji dan menzahirkan keadaan kamu: siapakah di antara kamu yang lebih baik amalnya; dan Ia Maha Kuasa (membalas amal kamu), lagi Maha Pengampun, (bagi orang-orang yang bertaubat).
[4]
Imam al-Qurtubi dalam tafsirnya berkata bahawa perkataan “kematian” didahulukan daripada perkataan “kehidupan” kerana kematian itu lebih dekat.
[5]
Imam al-Qurtubi menukilkan pula kata-kata al-Suddi, katanya: Yang dimaksudkan daripada ayat ini adalah dengan memperbanyakkan mengingati mati dan melakukan persediaan yang terbaik, antaranya dengan perasaan gerun dan berhati-hati.
[6]
Boleh jadi juga didahulukan kematian berbanding kehidupan adalah kerana asal manusia ini terjadi daripada tiada, kemudian diwujudkan. Begitu juga kerana matlamat sebenar manusia bukan hanya dibataskan di dunia sehaja tetapi ia akan di soal di hadapan Allah pada hari harta benda dan anak pinak tidak boleh memberi manfaat kecuali menghadap Allah dengan hati yang sejahtera.
وَلَقَدْ جِئْتُمُونَا فُرَادَىٰ كَمَا خَلَقْنَاكُمْ أَوَّلَ مَرَّةٍ وَتَرَكْتُم مَّا خَوَّلْنَاكُمْ وَرَاءَ ظُهُورِكُمْ ۖ وَمَا نَرَىٰ مَعَكُمْ شُفَعَاءَكُمُ الَّذِينَ زَعَمْتُمْ أَنَّهُمْ فِيكُمْ شُرَكَاءُ ۚ لَقَد تَّقَطَّعَ بَيْنَكُمْ وَضَلَّ عَنكُم مَّا كُنتُمْ تَزْعُمُونَ
Maksudnya
: “
Dan demi sesungguhnya, kamu tetap datang kepada Kami (pada hari kiamat) dengan bersendirian, sebagaimana Kami jadikan kamu pada mulanya; dan kamu tinggalkan di belakang kamu apa yang telah kami kurniakan kepada kamu; dan Kami tidak melihat beserta kamu penolong-penolong yang kamu anggap dan sifatkan bahawa mereka ialah sekutu-sekutu Allah dalam kalangan kamu. Demi sesungguhnya, telah putuslah perhubungan antara kamu (dengan mereka), dan hilang lenyaplah daripada kamu apa yang dahulu kamu anggap dan sifatkan (memberi faedah dan manfaat).”
[7]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 3 April 2022 bersamaan 1 Ramadhan 1443H

[give_form id=”14962″]
[1]
 (Surah al-Ankabut: 57)
[2]
 Lihat
Tafsir al-Quran al-‘Azim,
 6/197
[3]
 Surah al-A’raf: 34
[4]
 Surah al-Mulk: 2
[5]
 Lihat
Tafsir al-Qurtubi
, 18/206
[6]
 Lihat
Tafsir al-Qurtubi
, 18/207
[7]
 Surah al-An’am : 94


#846 Maksud Mushaf Al-Quran

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah yang dimaksudkan dengan mushaf al-Quran?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Al-Quran adalah kalam tuhan sekalian alam yang diturunkan oleh Malaikat Jibril kepada Nabi Muhammad SAW untuk hidayah bagi manusia semuanya.
[1]
Syeikh Muhammad Ali al-Sobuni pula mendefinisikan: Al-Quran adalah Kalam Allah yang mukjizat yang diturunkan kepada penutup segala Nabi dan Rasul melalui Malaikat Jibril AS yang ditulis pada mashaf-mashaf yang dipindahkan kepada kita secara mutawatir dengan membacanya adalah ibadah bermula dengan surah al-Fatihah dan diakhiri dengan surah al-Nas.
[2]
Membaca al-Quran merupakan amalan yang sangat dituntut di dalam Islam. Begitu juga, akan diberi pelbagai ganjaran dan kelebihan bagi sesiapa yang membaca al-Quran sepertimana hadith yang diriwayatkan oleh Muhammad bi Ka’ab al-Qurazi menyebut, aku mendengar daripada Abdullah bin Mas’ud RA berkata, Nabi SAW bersabda:
مَنْ قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ
Maksudnya
:
Sesiapa yang membaca satu huruf daripada Kitabullah (al-Quran) maka baginya satu kebaikan.
[3]
Selain itu, di antara kelebihan membaca al-Quran ianya boleh memberi syafaat ketika pada hari kiamat kelak. Ini seperti hadith yang diriwayatkan ole Abu Umamah RA bahawa ia mendengar Nabi SAW bersabda:
اقْرَءُوا الْقُرْآنَ فَإِنَّهُ يَأْتِي يَوْمَ الْقِيَامَةِ شَفِيعًا لأَصْحَابِهِ
Maksudnya
:
Bacalah al-Quran, kerana sesunggunhnya ia akan datang pada hari kiamat memberi syafaat kepada sesiapa yang membacanya.
[4]
Maksud Mushaf al-Quran
Syeikh Muhammad bin Umar dalam mendefinisikan maksud al-mushaf menyatakan: Dan dimaksudkan dengan Mushaf adalah setiap benda yang ditulis padanya sesuatu daripada al-Quran dengan tujuan pembelajaran seperti kayu atau tiang atau dinding.
[5]
Menurut
al-Mausu’ah al-Fiqhiyyah al-Kuwaitiyah
:
al-Mushaf
 adalah nama yang ditulis padanya kalam Allah SWT antara dua kulit. Mushaf pula adalah apa yang terkandung di dalamnya keseluruhan ayat al-Quran atau apa yang disebut sebagai mushaf secara uruf atau ditulis padanya sedikit ayat al-Quran seperti hizib.
[6]
Ini jelas, sifat mushaf itu adalah sesuatu yang ditulis di atasnya ayat al-Quran. Justeru, bagi memahami apa yang dimaksudkan dengan tulisan, Syeikh Sulaiman bin Muhammad al-Bujairimi menyebut di dalam Hasyiahnya, bahawa tulisan (كِتَابَةً) bemaksud yang tertulis di atasnya, iaitu apa yang terdapat padanya tulisan, seperti lembaran dan kain sama ada ditulis padanya dengan menggunakan dakwat atau selainnya, dan begitu juga ukiran berbentuk huruf pada batu, kayu atau pada tanah dipermukaan bumi. Jika sekiranya melukis bentuk huruf di udara atau air maka ia bukanlah sebagai tulisan mengikut pandangan mazhab seperti yang disebut al-Ziadi.
[7]
Justeru, Ia dikira mushaf sekiranya apa yang terkandung di dalamnya keseluruhan ayat al-Qur’an, atau ia yang dikenali sebagai mushaf secara uruf dan adat, walaupun ia ayatnya sikit seperti 1 hizb sepertimana yang dinyatakan oleh al-Qalyubi ataupun kurang daripada itu, seperti kertas yang mengandungi beberapa surah al-Quran, papan, atau tempat yang bertulis.
[8]
Al-Kasani menyatakan: “Dan dikatakan bahawa al-Quran itu mushaf. Hal ini kerana ia telah dikumpulkan daripada pelbagai lembaran daripada tangan para Sahabat, dan dikatakan: Kerana ia mengumpulkan dan memuatkan – secara ringkasan- semua yang ada dalam kitab para nabi dan lembaran mereka secara tidak terperinci”.
[9]
Perbezaan antara Mushaf dan Al-Quran
Daripada sudut perbahasan bahasa bagi lafaz “Quran” dan lafaz “Mushaf”, dan apa yang didefinisikan berkenaannya, Dapat difahami perbezaan antara al-Quran dan Mushaf, iaitu:
Mushaf
 ialah nama bagi apa yang ditulis padanya ayat-ayat al-Quran, yang digabungkan dan dikumpulkan antara dua kulit buku, Manakala al-Quran ialah nama bagi Kalam Allah yang tertulis di dalam Mushaf.
[10]
Selain itu, di dalam Buku Garis Panduan Pembuatan, Pengendalian, Penjualan Dan Pelupusan Bahan-bahan Penerbitan Dan Perhiasan Yang Mengandungi Ayat-ayat Suci Al-Quran menyebut: Bagi menyentuh dan membawa mashaf al-Quran yang lengkap, pengendali hendaklah mempunyai wudhu’ serta tidak berhadas besar kecuali Al-Quran dalam format cakera optik seperti CD, Brail dan paparan skrin telefon bimbit.
[11]
Kesimpulan
Sebagai kesimpulan, kami menyatakan bahawa
mushaf bermaksud apa yang ditulis padanya al-Quran secara keseluruhan ataupun sebahagiannya secara juzuk ataupun hizib.
Kami menutup perbincangan ini dengan hadith yang diriwayatkan daripada Uthman bin Affan RA, sabda Rasulullah SAW:
خَيْرُكُمْ مَنْ تَعَلَّمَ القُرْآنَ وَعَلَّمَهُ
 Maksudnya:

Sebaik-baik daripada kamu adalah yang belajar al-Quran dan mengajarnya.
[12]
Ibn Hajar al-Asqalani menyatakan dalam syarahnya: Orang yang belajar al-Quran mendapat kebaikan walaupun tidak mengajarkannya. Namun, orang yang belajar al-Quran dan kemudian mengajarkannya kepada orang lain mendapat kebaikan lebih banyak kerana mendapat manfaat sebagai (guru) yang diikuti.
[13]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 3 April 2022 bersamaan 1 Ramadhan 1443H

[give_form id=”14962″]
[1]
 Lihat
al-Quran wa I’jazuhu al-‘Ilm
, hlm. 2
[2]
 Lihat
al-Tibyan fi ‘Ulum al-Quran,
 hlm. 8
[3]
 Riwayat al-Tirmizi (2910)
[4]
 Riwayat Muslim (804)
[5]
 Lihat
Nihayah al-Zain
, hlm. 32
[6]
 Lihat
al-Mausu’ah al-Fiqhiyyah al-Kuwaitiyyah
, 38/5
[7]
 Lihat
Hasyiah al-Bujairimi al-Khatib
, 3/498
[8]
 Lihat
Hasyiah al-Dusuqi ‘ala al-Syarh al-Kabir
, 1/125 dan
Hasyiah al-Qalyubi ‘ala Minhaj al-Talibin,
 1/35
[9]
 Lihat
Basair Dzawi al-Tamyiz fi Lataif al-Kitab al-Aziz
, 1/87
[10]
 Lihat
Bada’i al-Sana’i fi Tartib al-Sharaie’
, 3/8-9
[11]
 Lihat
Garis Panduan Pembuatan, Pengendalian, Penjualan Dan Pelupusan Bahan-bahan Penerbitan Dan Perhiasan Yang Mengandungi Ayat-ayat Suci Al-Quran JAKIM
, hlm. 7
[12]
 Riwayat al-Bukhari (5027), dan Abu Dawud (1452)
[13]
 Lihat
Fath al-Bari,
 9/76


#847 Memegang Mushaf Tanpa Wudhu’

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah dibolehkah menyentuh Mushaf al-Quran tanpa wudhu’?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Al-Quran adalah kalam tuhan sekalian alam yang diturunkan oleh Malaikat Jibril kepada Nabi Muhammad SAW untuk hidayah bagi manusia semuanya.
[1]
Syeikh Muhammad Ali al-Sobuni pula mendefinisikan: Al-Quran adalah Kalam Allah yang mukjizat yang diturunkan kepada penutup segala Nabi dan Rasul melalui Malaikat Jibril AS yang ditulis pada mashaf-mashaf yang dipindahkan kepada kita secara mutawatir dengan membacanya adalah ibadah bermula dengan surah al-Fatihah dan diakhiri dengan surah al-Nas.
[2]
Membaca al-Quran merupakan amalan yang sangat dituntut di dalam Islam. Begitu juga, akan diberi pelbagai ganjaran dan kelebihan bagi sesiapa yang membaca al-Quran sepertimana hadith yang diriwayatkan oleh Muhammad bin Ka’ab al-Qurazi menyebut, aku mendengar daripada Abdullah bin Mas’ud RA berkata, Nabi SAW bersabda:
مَنْ قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ
Maksudnya
:
Sesiapa yang membaca satu huruf daripada Kitabullah (al-Quran) maka baginya satu kebaikan.
[3]
Selain itu, di antara kelebihan membaca al-Quran ianya boleh memberi syafaat ketika pada hari kiamat kelak. Ini seperti hadith yang diriwayatkan ole Abu Umamah RA bahawa ia mendengar Nabi SAW bersabda:
اقْرَءُوا الْقُرْآنَ فَإِنَّهُ يَأْتِي يَوْمَ الْقِيَامَةِ شَفِيعًا لأَصْحَابِهِ
Maksudnya
:
Bacalah al-Quran, kerana sesunggunhnya ia akan datang pada hari kiamat memberi syafaat kepada sesiapa yang membacanya
.
[4]
Hukum Menyentuh al-Quran Ketika Berhadas
Dalam membincangkan perihal menyentuh al-Quran tanpa bersuci, sebahagian para ulama bersepakat bahawa menyentuh al-Quran atau mushaf adalah haram melainkan dalam keadaan seseorang itu suci daripada hadas kecil atau besar.
[5]
Ini bertepatan dengan Firman Allah SWT:
لَّا يَمَسُّهُ إِلَّا الْمُطَهَّرُونَ
Maksudnya
:
Yang tidak disentuh melainkan oleh makhluk-makhluk yang diakui bersih suci.
[6]
Imam Qurtubi menyebut di dalam kitabnya bahawa para ulama berbeza pendapat dalam hal menyentuh mushaf dalam keadaan tidak berwuduk, jumhur ulama melarang daripada menyentuhnya berdasarkan hadis yang diriwayatkan oleh Amru bin Hazm RA. Dan ini merupakan pandangan mazhab Saidina Ali RA, Ibnu Mas’ud, Saad bin Abi Waqaz, Said bin Zaid, Ata’, al-Nakhai serta mazhab fuqaha’ daripada Malik dan Syafi’e.
[7]
Pandangan Yang Membenarkan Menyentuh Mushaf Tanpa Wudhu’
Imam al-Syaukani menyatakan: “Diriwayatkan daripada Ibnu Abbas, al-Sya’bi, dan sebilangan daripada mereka bahawa boleh bagi seorang yang berhadas untuk menyentuh Al-Quran.
[8]
Ibnu Abbas R.Anhuma dalam menafsirkan ayat “لا يَمَسُّهُ إِلا الْمُطَهَّرُونَ” bermaksud: “Kitab yang ada di langit.”
[9]
Ibn Kathir di dalam tafsirnya menyatakan: Al-Mutahharun adalah malaikat. Ini juga pendapat  para sahabat dan kibar al-Tabi’in seperti:  Anas, Mujahid, Ikrimah, Said bin Jubair, al-Dahak, Abu Sya’tha, Jabir bin Zaid, Abu al-Nahik, Abd al-Rahman bin Zaid bin Aslam,  As Suddi dan lainnya.
[10]
Imam al-Syaukani menukilkan beberapa pendapat berkenaan tafsiran
al-Mutahharun
:
[11]
Al-Wahidi berkata: “Kebanyakan Ahli tafsir mengatakan bahawa dhamir (kata ganti) tersebut dikembalikan kepada
kitab al-maknun (lauh mahfuz),
 Hal ini bermaksud tidak ada yang menyentuh
lauh mahfuz
 kecuali
al-Mutahharun
 iaitu para malaikat.
Ada juga yang menyatakan: malaikat dan para rasul daripada Bani Adam. (Tidak ada yang menyentuhnya) iaitu menyentuh secara hakiki (sebenarnya).
Ada yang mengatakan: tidak ada yang menurunkannya kecuali
al
-Mutahharun
. Dikatakan; tidak ada yang membacanya.
Ada yang menafsirkan
kitab al-maknun
 adalah al-Quran, maka dikatakan (tidak menyentuhnya kecuali
al-Mutahharun
) iaitu orang yang suci daripada hadas dan najis, ini merupakan pendapat Qatadah dan selainnya.
Al-Kalbi pula berkata: “Orang-orang yang suci daripada kesyirikan.”
Rabi’ bin Anas pula berkata: “Orang yang suci daripada dosa dan kesalahan.”
Muhammad bin Al-Fadhl dan lainnya pula berkata: (tidak ada yang menyentuhnya) iaitu tidak ada yang membacanya kecuali al mutahharun, iaitu orang-orang yang mentauhidkan Allah.
Al-Fara’ berkata: Tidak ada manfaat dan keberkatannya kecuali bagi
al-
Mutahharun
, iaitu orang-orang beriman.
Al-Husein bin Al Fadhl berkata: “Tidak ada yang mengetahui tafsirnya dan takwilannya kecuali orang yang disucikan oleh Allah daripada syirik dan nifaq.”
Syeikh Sayyid Sabiq juga dalam menafsirkan ayat ini juga berkata: “Ada pun firman Allah SWT: (Tidaklah menyentuhnya kecuali
al-Mutahharun
), maka menurut
dhamir
 (kata ganti) mesti dikembalikan
al-kitab al-maknun , iaitu lauh mahfuz
, kerana ia lebih dekat.
Al-Mutahharun
 adalah malaikat. Hal ini sebagaimana firmanNya:
فِي صُحُفٍ مُكَرَّمَةٍ * مَرْفُوعَةٍ مُطَهَّرَةٍ * بِأَيْدِي سَفَرَةٍ * كِرَامٍ بَرَرَةٍ
Maksudnya:
 “Di dalam kitab-kitab yang dimuliakan, yang ditinggikan lagi disucikan, di tangan para penulis (malaikat), yang mulia lagi berbakti.”
[12]
Menurut Ibnu Abbas, al-Sya’bi, Al-Dahak, Zaid bin Ali, Muayyid Billah, Daud, Ibn Hazm, Hammad bin Abi Sulaiman: bahawa boleh bagi orang berhadas kecil menyentuh mushaf. Ada pun membacanya tanpa menyentuh, adalah boleh menurut kesepakatan ulama.”
[13]
Ibn Hazm berkata: Membaca al-Quran, sujud tilawah, menyentuh mushaf serta berzikir. Dibolehkan kesemuanya sama ada dengan berwudhu atau tidak, dan boleh juga bagi orang yang berjunub dan haidh.
[14]
 “Maka pada ayat ini, tidak terdapat  hujjah (alasan) bagi mereka (untuk mengharamkannya), sebab di dalamnya tidak ada perintah, yang ada hanyalah pemberitaan (khabar). Allah Ta’ala tidaklah berfirman kecuali yang benar. Dan, tidak boleh mengubah lafaz khabar (berita) kepada makna
amr
 (perintah) kecuali ada dalil yang jelas atau ijma’ yang meyakinkan. Maka, ketika kami melihat ada orang yang suci dan tidak suci menyentuh mushaf, maka tahulah kami bahawa Allah SWT tidaklah memaksudkan itu adalah mushaf, melainkan itu adalah kitab yang lain.”
[15]
Justeru, ini merupakan pandangan majoriti ahli tafsir sebagaimana yang dinyatakan oleh Abdullah bin Abbas R.Anhum ahli tafsir al-Quran seperti Said bin Jubair, Mujahid, dan Al-Dahak bahawa ayat tersebut membincangankan mengenai Lauh al-Mahfuz, dan
al-Mutahharun
 ditafsirkan sebagai para malaikat.
Pandangan Yang Melarang Menyentuh Mushaf Tanpa Wudhu’
Mazhab Al-Hanafiyah
Para ulama mazhab Al-Hanafiyah secara umumnya berpendapat bahawa tidak boleh menyentuh mushaf kecuali dalam keadaan berwudhu. Al-Kasani yang merupakan ulama’ mazhab Al-Hanafiyah menyatakan: Ada beberapa hukum yang berkaitan dengan hadas kecil iaitu tidak boleh bagi orang yang berhadas kecil melakukan solat kerana ketiadaan wudhu, Rasulullah SAW bersabda: “
Tidak sah solat kecuali dengan wudhu
”, dan tidak boleh menyentuh mushaf Al Quran tanpa wudhu’ dalam mazhab kami.
[16]
Mazhab Al-Malikiyah
Para ulama mazhab Al-Malikiyah juga berpendapat bahwa tidak boleh bagi orang yang berhadas menyentuh mushaf al-Quran secara sengaja, sama ada secara langsung ataupun tidak langsung. Ibn Abd al-Barr yang merupakan ulama mazhab Al-Malikiyah menyatakan: Mushaf tidak boleh disentuh oleh siapa pun dengan sengaja baik secara langsung atau pun tidak kecuali dalam keadaan suci.
[17]
Mazhab al-Syafi’iyah
Imam al-Nawawi menyatakan: Haram bagi orang yang berhadas melakukan semua jenis solat, sujud, tawaf dan menyentuh mushaf.
[18]
Abu Ishaq al-Syirazi berkata: Diharamkan atas orang yang berhadas menyentuh mushaf, kerana firman Allah SWT: “Tidak ada yang menyentuhnya kecuali orang-orang yang suci.” Juga riwayat Hakim bin Hizam RA, bahawa Nabi SAW bersabda: “Janganlah menyentuh Al Quran kecuali jika kamu suci.” Dan diharamkan juga atasnya membawanya di lengan bajunya, sebab jika si Fulan diharamkan menyentuhnya, maka membawanya juga diharamkan.
[19]
Ibnu Hajar Al-Haitami pula menyatakan: Haram bagi seseorang yang sedang berhadas melakukan solat secara ijma’ dan perkara yang seumpamanya seperti sujud tilawah, sujud syukur, khutbah jumaat, solat jenazah, tawaf sekalipun ia sunat seperti terdapat dalam hadith, dan membawa mushaf, menyentuh kertasnya, hasyiahnya serta kulit yang bersambung dengannya.
[20]
Pengarang Kitab al-Fiqh al-Manhaji menyatakan: Menyentuh mushaf, membawanya, atau menyentuh lembarannya, atau kulitnya, atau membawanya di dalam poket ataupun kotaknya. Allah SWT berfirman: “Tidak ada yang menyentuhnya kecuali orang-orang yang suci.” Nabi SAW bersabda: “Tidak boleh menyentuh Al Quran kecuali seorang yang suci.”
[21]
Mazhab Al-Hanabilah
Ibn Qudamah menyatakan: Tidak boleh menyentuh mushaf kecuali dalam keadaan suci, suci dari hadas kecil dan besar.
[22]
Abu al-Abbas Ibn Taimiyyah juga menyatakan: Mazhab imam empat adalah tidak boleh menyentuh mushaf kecuali dalam keadaan suci sebagaimana tertulis dalam surat Rasulullah SAW yang dikirim kepada ‘Amar bin Hazm: “bahawa tidaklah seseorang menyentuh mushaf kecuali dalam keadaan suci.
[23]
Syeikh Wahbah al-Zuhaili pula menyatakan bahawa menyentuh mushaf termasuk larangan bagi orang yang berhadas kecil). Katanya: “Kerana memuliakan al-Quran adalah wajib, dan bukanlah sikap memuliakan jika menyentuh al-Quran dengan tangan dalam keadaan berhadas.”
[24]
Kesimpulan
Sebagai kesimpulan,
kami menyatakan bahawa menyentuh mushaf al-Quran mestilah dengan berwudhu’ sebagaimana pegangan daripada 4 mazhab yang utama
. Malah ia merupakan satu penghormatan kepada al-Quran dan satu perbuatan yang mulia sebagaimana yang disebut oleh Syeikh Wahbah al-Zuhaili: Menyentuh mushaf termasuk larangan bagi orang yang berhadas kecil kerana memuliakan al-Quran adalah wajib, dan bukanlah sikap memuliakan jika menyentuh al-Quran dengan tangan yang berada dalam keadaan berhadas.”
[25]
Bahkan, di dalam Buku Garis Panduan Pembuatan, Pengendalian, Penjualan Dan Pelupusan Bahan-bahan Penerbitan Dan Perhiasan Yang Mengandungi Ayat-ayat Suci Al-Quran menyebut: Bagi menyentuh dan membawa mashaf al-Quran yang lengkap, pengendali hendaklah mempunyai wudhu’ serta tidak berhadas besar kecuali Al-Quran dalam format cakera optik seperti CD, Brail dan paparan skrin telefon bimbit.
[26]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 3 April 2022 bersamaan 1 Ramadhan 1443H

[give_form id=”14962″]
[1]
 Lihat
al-Quran wa I’jazuhu al-‘Ilm
, hlm. 2
[2]
 Lihat
al-Tibyan fi ‘Ulum al-Quran,
 hlm. 8
[3]
 Riwayat al-Tirmizi (2910)
[4]
 Riwayat Muslim (804)
[5]
 Lihat
al-Mausu’ah al-Fiqhiyyah al-Quwaitiyyah
, 37/276
[6]
 Surah al-Waqiah: 79
[7]
 Lihat
Tafsir al-Qurtubi
, 17/226
[8]
 Lihat
Fath Qadir
, 7/137
[9]
 Lihat
Tafsir Ibn Kathir
, 7/544
[10]
 Ibid
[11]
 Lihat
Fath al-Qadir,
 7/137
[12]
 Surah ‘Abasa: 13-16
[13]
 Lihat
Fiqh al-Sunnah,
 1/57
[14]
 Lihat
Al-Muhalla bi al-Ahsar
, 1/94
[15]
 Ibid, 1/83
[16]
 Lihat
Badai’ al-Sanai’ fi Tartib al-Syara’i
,  1/33
[17]
 Lihat
Al-Kafi fi Fiqhi Ahl al-Madinah
, 1/172
[18]
 Lihat
Raudhah al-Talibin wa Umdah al-Muftiyyin
, 1/79
[19]
 Lihat
al-Muhazzab fi Fiqh al-Imam al-Syafi’i
, 1/53-54
[20]
 Lihat
Al-Minhaj Al-Qawim
, hlm. 38

[21]
 Lihat
al-Fiqh al-Manhaji ‘Ala Madzhab al-Syafi’i
, 1/76
[22]
 Al-Mughni, jilid 1 hal. 108
[23]
 Lihat
Majmu’ Al-Fatawa
, 21/266
[24]
 Lihat
al-Fiqh al-Islami wa Adillatuhu
, 1/394.
[25]
 Lihat
al-Fiqh al-Islami wa Adillatuhu
, 1/394.
[26]
 Lihat
Garis Panduan Pembuatan, Pengendalian, Penjualan Dan Pelupusan Bahan-bahan Penerbitan Dan Perhiasan Yang Mengandungi Ayat-ayat Suci Al-Quran JAKIM
, hlm. 7


#848 Memegang Tafsir al-Quran Tanpa Wudhu’

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah dibolehkan untuk memegang tafsir tanpa wudhu’?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Membaca al-Quran merupakan amalan yang sangat dituntut di dalam Islam. Begitu juga, akan diberi pelbagai ganjaran dan kelebihan bagi sesiapa yang membaca al-Quran sepertimana hadith yang diriwayatkan oleh Muhammad bi Ka’ab al-Qurazi menyebut, aku mendengar daripada Abdullah bin Mas’ud RA berkata, Nabi SAW bersabda:
مَنْ قَرَأَ حَرْفًا مِنْ كِتَابِ اللَّهِ فَلَهُ بِهِ حَسَنَةٌ
Maksudnya
:
Sesiapa yang membaca satu huruf daripada Kitabullah (al-Quran) maka baginya satu kebaikan.
[1]
Selain itu, di antara kelebihan membaca al-Quran ianya boleh memberi syafaat ketika pada hari kiamat kelak. Ini seperti hadith yang diriwayatkan ole Abu Umamah RA bahawa ia mendengar Nabi SAW bersabda:
اقْرَءُوا الْقُرْآنَ فَإِنَّهُ يَأْتِي يَوْمَ الْقِيَامَةِ شَفِيعًا لأَصْحَابِهِ
Maksudnya
:
Bacalah al-Quran, kerana sesunggunhnya ia akan datang pada hari kiamat memberi syafaat kepada sesiapa yang membacanya.
[2]
Menyentuh Tafsir al-Quran Tanpa Wudhu’
Jumhur ulama` mengatakan dibolehkan bagi menyentuh, membawa dan mengulangkaji tafsir al-Quran yang mana padanya terdapat ayat-ayat al-Quran meskipun dalam keadaan berjunub. Ini kerana yang dimaksudkan tafsir itu adalah makna-makna dari al-Quran dan bukan membacanya. Makanya, hukum al-Quran tidak terpakai kepadanya.
Ini adalah pendapat yang zahir dari mazhab Maliki dan juga Hanbali. Disebutkan di dalam
Syarh Mukhtasar Khalil
 oleh al-Imam al-Kharasyi al-Maliki:
يَجُوزُ لِلْمُحْدِثِ مَسُّ التَّفْسِيرِ
Maksudnya:

Dibolehkan bagi mereka yang berhadas untuk menyentuh tafsir.
[3]
Begitu juga disebutkan oleh al-Imam Ibn Qudamah al-Maqdisi di dalam kitabnya
al-Mughni
:
وَيَجُوزُ مَسُّ كُتُبِ التَّفْسِيرِ وَالْفِقْهِ وَغَيْرِهَا، وَالرَّسَائِلِ، وَإِنْ كَانَ فِيهَا آيَاتٌ مِنْ الْقُرْآنِ، بِدَلِيلِ أَنَّ النَّبِيَّ – صَلَّى اللَّهُ عَلَيْهِ وَسَلَّمَ – كَتَبَ إلَى قَيْصَرَ كِتَابًا فِيهِ آيَةٌ؛ وَلِأَنَّهَا لَا يَقَعُ عَلَيْهَا اسْمُ مُصْحَفٍ، وَلَا تَثْبُتُ لَهَا حُرْمَتُهُ
 Maksudnya:

Dan dibolehkan menyentuh kitab-kitab tafsir, fiqh, risalah-risalah yang lainnya sekiranya padanya terdapat ayat-ayat daripada Al-Quran berdalilkan bahawasanya Nabi SAW pernah menulis surat kepada maharaja Rom dan pada surat tersebut terdapat ayat Al-Quran kerana ia tidak dinamakan dengan mushaf dan tidak sabit keharaman padanya.
[4]
Adapun di sisi mazhab Syafi’e, yang sahih di sisi mereka adalah haram menyentuh dan membawa tafsir sekiranya ayat al-Quran lebih banyak dari tafsirnya. Sekira tafsirnya lebih banyak dari ayat al-Quran, maka hukumnya dibolehkan.
Ini sepertimana yang disebutkan oleh al-Imam al-Nawawi di dalam kitabnya
al-Majmu`
:
كِتَابُ تَفْسِيرِ الْقُرْآنِ إنْ كَانَ الْقُرْآنُ فِيهِ أَكْثَرَ كَبَعْضِ كُتُبِ غَرِيبِ الْقُرْآنِ حُرِّمَ مَسُّهُ وَحَمْلُهُ وَجْهًا وَاحِدًا كَذَا ذَكَرَهُ الْمَاوَرْدِيُّ وَغَيْرُهُ وَنَقَلَهُ الرُّويَانِيُّ عَنْ الْأَصْحَابِ وَإِنْ كَانَ التَّفْسِيرُ أَكْثَرَ كَمَا هُوَ الْغَالِبُ فَفِيهِ أَوْجُهٌ أَصَحُّهَا لَا يَحْرُمُ لِأَنَّهُ لَيْسَ بِمُصْحَفٍ
Maksudnya:

Kitab tafsir al-Quran, sekiranya pada tafsir itu terdapat banyaknya al-Quran (ayat-ayatnya) seperti sebahagian kitab-kitab gharib al-Quran, maka diharamkan untuk menyentuh dan membawanya pada pendapat yang satu. Ini seperti yang disebutkan oleh al-Mawardi dan selainnya dan dinaqalkan juga oleh al-Ruyani daripada ashab. Sekiranya tafsir itu lebih banyak daripada kebiasaannya, maka padanya ada beberapa pendapat dan yang paling sahih adalah tidak diharamkan (untuk menyentuh dan membawanya) kerana ia bukanlah mushaf.
[5]
Perkara yang sama juga disebutkan oleh al-Imam al-Nawawi di dalam
Raudhah al-Tolibin
[6]
 dan Syeikh al-Islam Zakaria al-Ansari di dalam kitabnya
Asnaa al-Matolib
[7]
.
Kesimpulan
Sebagai kesimpulan,
kami berpendapat dibolehkan bagi mereka yang berhadas untuk menyentuh dan membawa tafsir al-Quran begitu juga untuk mengulangkajinya
. Namun, mestilah tafsirnya itu melebihi kandungan ayat al-Quran dan pendapat ini juga sesuai dengan pendapat yang sahih di sisi mazhab Syafi`e. Menyentuh tafsir seperti ini tidaklah mengurangkan pengagungan terhadap al-Quran.
Adapun yang terbaiknya adalah dengan berwuduk.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 3 April 2022 bersamaan 1 Ramadhan 1443H

[give_form id=”14962″]
[1]
 Riwayat al-Tirmizi (2910)
[2]
 Riwayat Muslim (804)
[3]
 Lihat
Syarh Mukhtasar Khalil
. 1/161.
[4]
 Lihat
Al-Mughni,
1/109
[5]
 Lihat
Al-Majmu` Syarh al-Muhazzab
, 2/69
[6]
 Lihat
Raudhah al-Tolibin wa `Umdah al-Muftiin
, 1/80
[7]
 Lihat
Asnaa al-Matolib fi Syarh Raudh al-Tolib,
1/61


#849 Menyentuh Najis Membatalkan Wuduk

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah terkena najis seperti darah, tahi cicak dan seumpamanya membatalkan wuduk? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
يَا أَيُّهَا الَّذِينَ آمَنُوا إِذَا قُمْتُمْ إِلَى الصَّلَاةِ فَاغْسِلُوا وُجُوهَكُمْ وَأَيْدِيَكُمْ إِلَى الْمَرَافِقِ وَامْسَحُوا بِرُءُوسِكُمْ وَأَرْجُلَكُمْ إِلَى الْكَعْبَيْنِ
Maksudnya:
 Wahai orang yang beriman, apabila kamu hendak mengerjakan solat (padahal kamu berhadas kecil), maka (berwuduklah) iaitu basuhlah muka kamu, dan kedua belah tangan kamu meliputi siku, dan sapulah sebahagian daripada kepala kamu, dan basuhlah kedua belah kaki kamu meliputi buku lali.
[1]
Al-Maraghi menyatakan bahawa makna ayat di atas adalah sekiranya seseorang itu hendak bangun bagi mendirikan solat — dan masih lagi dalam keadaan berhadas. Hal ini kerana seluruh kaum Muslimin menyatakan bahawa bersuci (yakni berwuduk dan mandi wajib) tidak diwajibkan ke atas orang yang ingin mengerjakan solat melainkan dia masih dalam keadaan berhadas.
[2]
Mukadimah
Wuduk berasal daripada perkataan
wadha’ah
 (وَضَاءَةٌ). Dari segi bahasa, ia bererti elok dan berseri. Sementara dari segi syarak pula ialah perbuatan menggunakan air pada anggota-anggota tertentu beserta dengan niat. Ia dinamakan demikian kerana perbuatan tersebut mengelokkan dan menyerikan anggota yang dibasuh dan dibersihkan.
[3]
Habib Hasan bin Ahmad al-Kaff menyebutkan bahawa rukun wuduk ada enam. Empat daripadanya adalah berdasarkan ayat al-Quran iaitu membasuh muka, membasuh kedua tangan, menyapu sebahagian kepala dan membasuh kedua kaki. Manakala dua rukun yang berbaki adalah berdasarkan sunnah iaitu niat dan tertib.
[4]
Perkara-perkara yang membatalkan wuduk
Di dalam
al-Fiqh al-Manhaji
[5]
 disebutkan bahawa perkara yang membatalkan wuduk ada lima, iaitu:
Keluar sesuatu daripada salah satu saluran qubul dan dubur kencing, tahi, darah, kentut dan lain-lain.
Tidur yang tidak tetap. Maksud ‘tetap’ di sini ialah duduk dalam keadaan punggung bertaup rapat dengan lantai manakala maksud tidak tetap pula ialah terdapat rongga di antara punggung dan lantai.
Hilang akal disebabkan sama ada mabuk, pitam, sakit atau gila.
Seseorang lelaki menyentuh isterinya atau perempuan lain tanpa berlapik dan perbuatan itu membatalkan wuduk kedua-duanya. Maksud perempuan lain ialah perempuan yang halal berkahwin.
Menyentuh kemaluan manusia, sama ada diri sendiri atau orang lain, sama ada qubul atau dubur dengan tapak tangan dan perut-perut jari tanpa berlapik.
Selain itu, dijelaskan juga bahawa segala sesuatu yang keluar dari saluran selain daripada saluran qubul dan dubur, jika ia bukan najis, maka tidak dianggap sebagai pembatal wuduk menurut kesepakatan para ulama.
[6]
Kesimpulannya
Justeru, berdasarkan kepada perbahasan dan perbincangan di atas,
jelaslah bahawa terkena najis tidak termasuk dalam perkara yang membatalkan wuduk. Oleh itu, wuduk seseorang yang terkena najis masih sah dan tidak perlu mengulanginya.
 Walau bagaimanapun, jika dia ingin mendirikan solat, maka perlulah dipastikan bahawa pakaian atau tempat yang terkena najis itu dibersihkan terlebih dahulu sebelum mendirikan solat. Hal ini kerana di antara syarat sah solat ialah bersih daripada najis pada badan, pakaian dan tempat solat.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 4 April 2022 bersamaan 2 Ramadhan 1443H

[give_form id=”14962″]
[1]
 Surah al-Ma’idah: 6
[2]
 Lihat
Tafsir al-Maraghi
, 6/61.
[3]
 Lihat
al-Fiqh al-Manhaji
, 1/53.
[4]
 Lihat
al-Taqrirat al-Sadidah
, hlm. 82.
[5]
 Lihat
al-Fiqh al-Manhaji
, 1/62-63.
[6]
 Lihat
al-Mausu‘ah al-Fiqhiyyah al-Kuwaitiyyah
, 17/113.


#85 Imam Baca Perlahan Ketika Solat Maghrib

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana keadaan solat sekiranya seorang imam membaca dengan perlahan ketika mengimamkan solat Maghrib?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Membaca surah al-Fatihah secara kuat di dalam solat yang disunatkan membaca kuat seperti solat Maghrib, Isyak dan Subuh adalah termasuk di dalam sunat-sunat hai’ah (
الهيئة
).
[1]
 Jika seseorang itu sama ada makmum atau imam tidak membaca surah al-Fatihah (atau surah-surah selepas surah al-Fatihah) dengan kuat pada solat yang disunatkan membacanya dengan kuat maka ia adalah makruh kerana telah meninggalkan perkara-perkara yang sunat. Tetapi ia tidaklah menjadikan solat itu batal.
Imam al-Syirazi turut menjelaskan perkara ini dengan menyebut bahawa menguatkan bacaan pada solat Maghrib, Isyak dan Subuh adalah termasuk di dalam perkara yang sunat bagi imam. Kata beliau:
“Disunatkan bagi imam menguatkan bacaan pada solat Subuh, dua rakaat pertama solat Maghrib dan dua rakaat pertama solat Isyak. Dalilnya adalah nukilan ulama khalaf daripada ulama salaf.”
[2]
Namun begitu, perbuatan tersebut dikira telah menyelisihi sunnah Nabi SAW kerana Nabi SAW mengarahkan kita agar solat sepertimana Baginda SAW solat. Sabda Nabi SAW:
وَصَلُّوا كَمَا رَأَيْتُمُونِي أُصَلِّي
Maksudnya
: “Dan solatlah kamu sepertimana kamu melihat aku solat.”
[3]
Kesimpulan
Kami nyatakan bahawa solat di belakang imam yang membaca perlahan di dalam solat yang disunatkan membaca kuat seperti Maghrib, Isyak dan Subuh adalah sah dan tidak perlu diulang kembali solat tersebut kerana menguatkan bacaan pada solat-solat tersebut (solat Maghrib, Isyak dan Subuh) hukumnya adalah sunat sahaja sebagaimana yang telah kami sebutkan di atas.
Justeru, imam perlulah faqih dan memahami Fiqh al-Solah dengan sebaik mungkin agar sebarang tindakan yang diambil menepati Sunnah Rasulullah SAW serta Syariat Islam. Kami akhiri dengan doa:
اللَّهُمَّ أَعِنَّا عَلَى ذِكْرِكَ ، وَشُكْرِكَ ، وَحُسْنِ عِبَادَتِكَ
Maksudnya: “
Ya Allah, tolonglah kami untuk zikir kepada-Mu, bersyukur kepada-Mu dan elok dalam beribadat kepada-Mu.”
Wallahu a’lam.
Bertarikh:  12/11/21 bersamaan 7 Rabiul Akhir 1443H

[1]
  Lihat
al-Mu’tamad fi al-Fiqh al-Syafi’e
, 1/310
[2]
 Lihat
al-Majmu’ Syarah al-Muhazzab
, 3/389
[3]
  Riwayat al-Bukhari (6008)


#850 Air Liur Orang Bukan Islam

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya ada beberapa kenalan bukan Islam dan kita tahu mereka ada memakan makanan dan meminum minuman yang tidak halal, bahkan haram di sisi kita. Ketika bersembang-sembang dengan mereka, kadang-kadang ada air liur dari mulut mereka yang terkena pada pakaian dan muka saya. Justeru, apakah hukum air liur itu?  Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Dalam hal ini, jumhur ulama berpendapat bahawa orang bukan Islam bukanlah najis secara hakiki. Firman Allah SWT:
يَا أَيُّهَا الَّذِينَ آمَنُوا إِنَّمَا الْمُشْرِكُونَ نَجَسٌ فَلَا يَقْرَبُوا الْمَسْجِدَ الْحَرَامَ بَعْدَ عَامِهِمْ هَٰذَا
Maksudnya:
 “
Wahai orang-orang yang beriman! Sesungguhnya orang-orang kafir musyrik itu najis. Oleh itu, janganlah mereka menghampiri Masjidil Haram sesudah tahun ini.
”
[1]
Jumhur ulama menjelaskan, najis dalam ayat itu bermaksud kekotoran dan kenajisan dalam akidah orang bukan Islam, yang perlu dihindari, bukan pada badan mereka. Mereka berhujahkan bahawa Islam mensyariatkan harus berkahwin dengan Ahli Kitab, dan peluh mereka itu jika bernajis maka tidak selamatlah suami mereka daripada najis itu. Para jumhur juga menjawab bahawa Nabi SAW pernah berwuduk dengan bejana orang musyrik, mengikat tawanan musyrik di dalam masjid, memakan keju daripada negara Nasrani dan memakan lauk kambing yang dihadiahkan Yahudi.
[2]
Begitu juga, Syeikh al-Islam Zakaria al-Ansari menyebutkan bahawa manusia itu dimuliakan. Implikasi kepada kemuliaan tersebut, mereka tidak dihukumkan sebagai najis apabila telah mati, sama ada mereka itu Muslim atau kafir (bukan Islam). Manakala najis yang dimaksudkan di dalam ayat 28 daripada Surah al-Taubah ini ialah kepercayaan mereka atau perintah supaya menjauhi mereka seperti najis, dan bukannya kenajisan pada jasad mereka.
[3]
Selain daripada itu, dalam
al-Mausu‘ah al-Fiqhiyyah
 dinyatakan, para fuqaha berpendapat  bahawa manusia yang hidup itu adalah suci, tidak kira Muslim atau kafir, berdasarkan firman Allah SWT:
وَلَقَدْ كَرَّمْنَا بَنِي آدَمَ
Maksudnya
: “
Dan sesungguhnya Kami telah memuliakan anak-anak Adam
.”
[4]
Begitu juga kerana Nabi SAW pernah menempatkan rombongan Thaqif — mereka dalam kalangan orang kafir — di masjid. Kalaulah tubuh badan mereka dianggap najis, sudah tentu Baginda tidak akan menempatkan mereka di dalamnya bagi menjaga kesucian masjid.
[5]
 Justeru, pendapat yang menyatakan bahawa mereka adalah dikira sebagai suci membawa kepada hukum sucinya juga air liur dan lembapan pada tangan mereka, melainkan apabila diyakini terdapatnya najis.
Di samping itu, Imam al-Nawawi turut menyebutkan, tidak ada beza (dari segi hukum sucinya) pada peluh, air liur, hingus dan air mata, antara orang yang berjunub, perempuan yang haid, orang yang suci, Muslim dan kafir. Bahkan kesemuanya itu adalah suci daripada mereka, dan daripada haiwan yang suci.
[6]
 Selain itu, Ibn Qudamah juga ada menyebutkan bahawa bagi manusia, apa yang keluar dari saluran selain daripada qubul dan dubur ada dua jenis. Salah satunya ada suci seperti air liur, air mata, peluh dan hingus.
[7]
 Begitulah juga, al-Bajuri menyatakan, sesuatu yang keluar dari saluran lain — selain qubul dan dubur — dihukumkan sebagai suci kecuali muntah yang keluar dari mulut selepas sampai ke dalam perut.
[8]
Oleh itu, jelaslah bahawa air liur daripada orang bukan Islam adalah kekal sebagai suci, melainkan diyakini pada air liur itu telah bercampur dengan najis berdasarkan kepada tanda-tanda kenajisannya. Jika timbul keraguan berkenaan air liur itu dan tidak ada sebarang tanda yang menunjukkan kepada kenajisannya, atau tidak diketahui selepas dia makan benda yang tidak halal, adakah dia sudah berkumur atau belum? Dalam hal ini, selagi mana tidak ada sebarang tanda yang jelas menunjukkan kenajisan cecair itu, maka ia kekal sebagaimana hukumnya yang asal, iaitu suci. Ini bertepatan dengan kaedah:
الْأَصْل بَقَاء مَا كَانَ عَلَى مَا كَانَ
Maksudnya:
 “
Hukum asal sesuatu itu kekal mengikut keadaan asalnya
.”
[9]
Begitu juga dengan kaedah:
اليَقِين لَا يُزَالُ بِالشَّكّ
Maksudnya:
 “
Keyakinan tidak dihilangkan dengan syak (keraguan).
”
[10]
Berdasarkan kaedah ini, jika seseorang itu syak berkenaan kesucian air liur yang terkena pada muka atau pakaiannya, maka syak yang datang itu sedikit pun tidak menjejaskan kesucian air liur yang asalnya sudah diyakini akan kesuciannya.
Kesimpulannya
Berdasarkan kepada perbahasan dan perbincangan di atas,
kami berpendapat bahawa air liur orang bukan Islam adalah suci dan tidak dihukumkan sebagai najis
. Hal ini kerana segala sesuatu yang keluar dari saluran selain daripada qubul dan dubur seperti peluh, air liur dan lain-lain adalah suci melainkan diyakini cecair-cecair itu terkena najis atau bercampur dengan najis. Lebih-lebih lagi, semua cecair itu dihukumkan suci kerana ia merupakan cabang kepada hukum asal iaitu manusia yang dihukumkan sebagai suci. Justeru, hukum yang sama terpakai kepada cabangnya atau apa yang berasal daripadanya. Ini berdasarkan kaedah:
التَّابِعُ تَابِعٌ
Maksudnya:
 “
(Hukum bagi) yang mengikut itu mengikut (hukum bagi yang asal).
”
[11]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 4 April 2022 bersamaan 2 Ramadhan 1443H

[give_form id=”14962″]
[1]
 Surah al-Taubah: 28
[2]
 Lihat
Nail al-Autar
, 1/35.
[3]
 Lihat
Asna al-Matalib
, 1/10.
[4]
 Surah al-Isra’: 70
[5]
 Lihat
al-Mausu‘ah al-Fiqhiyyah al-Kuwaitiyyah
, 40/78.
[6]
 Lihat
al-Majmu‘ Syarh al-Muhazzab
, 2/577.
[7]
 Lihat
al-Mughni
, 2/493.
[8]
 Lihat
Hasyiah al-Bajuri
, 1/100.
[9]
 Lihat
al-Qawaid al-Fiqhiyyah baina al-Asalah wa al-Taujih
, 6/13.
[10]
 Lihat
al-Qawaid li al-Hisni
, 1/204.
[11]
 Lihat
al-Asybah wa al-Naza’ir
 oleh al-Suyuti, 1/117.


#851 Daging Babi Tiruan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Apakah hukum memakan daging babi tiruan (
fake pork
) yang dihasilkan daripada bahan-bahan halal yang langsung tidak mengandungi babi, tetapi menyerupai daging babi asal (
real pork
), dari segi rasa, bau dan warna dagingnya? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Mukadimah
Pada asasnya, hukum asal bagi makanan dan minuman adalah halal melainkan terdapatnya dalil yang menyatakan hal sebaliknya,
[1]
 berdasarkan firman Allah SWT:
هُوَ الَّذِي خَلَقَ لَكُم مَّا فِي الْأَرْضِ جَمِيعًا
Maksudnya:
 “
Dia lah (Allah) yang menjadikan untuk kamu segala yang ada di bumi.
”
[2]
Ayat di atas merangkumi segala sesuatu yang ada di atas muka bumi ini yang terdiri daripada haiwan-haiwan, tumbuh-tumbuhan, pakaian dan sebagainya.
[3]
 Justeru, diharuskan untuk memakan semua makanan yang suci lagi bersih, bukannya makanan yang bernajis mahupun
mutanajjis
 (terkena najis), dan yang tidak ada kemudaratan padanya seperti racun dan seumpamanya. Oleh itu, termasuklah yang diharuskan untuk makan itu adalah kasturi — kerana ia adalah suci dan tidak memudaratkan —dan seumpamanya seperti biji-bijian, buah-buahan dan lain-lain yang terdiri daripada benda-benda yang suci.
[4]
Tambahan lagi, kenyataan ini disokong dengan kaedah fiqh yang dipersetujui para ulama:
الأَصْلُ فِي الأَطْعِمَةِ الْحِلُّ، وَلاَ يُصَارُ إِلَى التَّحْرِيمِ إِلاَّ لِدَلِيلٍ خَاصٍّ
Maksudnya:
 “
Hukum asal bagi makanan adalah halal dan hukumnya tidak berubah kepada haram melainkan terdapat dalil khusus
.”
[5]
Begitu juga firman Allah SWT:
يَا أَيُّهَا النَّاسُ كُلُوا مِمَّا فِي الْأَرْضِ حَلَالًا طَيِّبًا
Maksudnya:
 “Wahai sekalian manusia! Makanlah daripada apa yang ada di bumi yang halal lagi baik.”
[6]

Ayat ini ditujukan kepada seluruh manusia sama ada orang beriman ataupun kafir, supaya memakan apa yang ada di atas muka bumi ini, yang terdiri daripada biji-bijian, buah-buahan dan binatang-binatang yang telah dihalalkan buat mereka (makan dan ambil manfaat daripadanya), bukan dengan cara merampasnya, mencuri, melalui hasil muamalat (jual beli) yang diharamkan atau perkara-perkara yang diharamkan.  Manakala lafaz ‘
tayyiban’
 pula bermaksud bukan daripada perkara yang buruk seperti bangkai, darah, daging babi dan lain-lain. Oleh itu, ayat ini merupakan dalil bahawa hukum asal bagi sesuatu perkara itu (untuk dimakan dan diambil manfaatnya) adalah harus.
[7]
Pengharaman daging babi
Begitu juga, para fuqaha telah bersepakat akan kenajisan daging babi sekalipun disembelih. Hal ini berdasarkan nas al-Quran yang telah menyebutkan bahawa babi adalah najis secara zatnya. Maka dagingnya dan kesemua bahagiannya sama ada bulu, tulang dan kulit adalah najis sekalipun disembelih.
[8]
 Firman Allah SWT:
حُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنزِيرِ
Maksudnya:
 “Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya).”
[9]
Dr. Wahbah al-Zuhaili menyebutkan bahawa pengharamkan babi itu meliputi semua bahagiannya sehingga pada lemak dan kulitnya. Adapun dikhususkan dengan menyebut dagingnya sahaja kerana ia merupakan kebanyakan bahagian yang dimakan. Sesungguhnya syarak telah melarang untuk mengambil manfaat daripada semua bahagian babi.
[10]
 Hal ini berdasarkan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:

“Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor – atau sesuatu yang dilakukan secara fasik, iaitu binatang yang disembelih atas nama yang lain dari Allah.’
”
[11]
Begitu juga di dalam
al-Mausu‘ah al-Fiqhiyyah
 ada dinukilkan perkataan al-Alusi bahawa dikhususkan dengan menyebut dagingnya, sedangkan baki bahagiannya yang lain juga adalah dihukumkan sebagai najis, berbeza dengan pendapat ulama dalam kalangan mazhab Zahiri kerana ia merupakan kebanyakan bahagian daripada haiwan yang dimakan. Manakala baki bahagian-bahagiannya yang lain pula adalah mengikuti hukumnya — yakni hukum daging itu. Menurutnya, pengkhususan dengan menyebut dagingnya itu adalah bertujuan bagi menzahirkan keharaman apa yang dianggap baik dan disukai pada seluruh daging serta membesarkan lagi tanda pengharamannya itu.
Selain daripada itu, dhamir pada ayat “أَوْ لَحْمَ خِنْزِيرٍ فَإِنَّهُ رِجْسٌ”, dalam kaedah bahasa Arab ia akan kembali yang terdekat disebutkan iaitu perkataan ‘babi’ itu sendiri. Maka, sahihlah dengan al-Quran bahawa babi itu zatnya adalah kotor dan najis. Sesuatu yang kotor dan najis adalah haram dan wajib dijauhi. Justeru, babi itu keseluruhannya adalah haram dan tidak terkeluar daripada hukum haram itu sama ada bulunya mahupun selainnya.
[12]
Hukum daging babi tiruan (
fake pork
)
Berbalik kepada soalan yang diajukan, jika suatu makanan itu adalah bersumberkan daripada bahan-bahan yang halal dan tidak ada sebarang bahan yang bernajis mahupun tidak halal digunakan, maka makanan itu dihukumkan sebagai halal dan diharuskan untuk memakannya. Hal ini adalah sebagaimana daging tiruan yang dibuat daripada kacang soya atau kacang hijau, bagi memenuhi permintaan
vegetarian
 yang ingin merasai bagaimana rasa daging yang sebenar.
Justeru, ‘daging babi tiruan’ yang dihasilkan daripada bahan-bahan yang halal secara asasnya adalah halal kerana ia bukanlah babi yang sebenar, bahkan langsung tidak berkaitan dengan babi. Meskipun begitu, dalam isu ini, kita juga hendaklah melihatnya dari skop yang lebih luas dan pelbagai. Maka, atas dasar itu, kami tetap berpendapat bahawa daging babi tiruan (
fake pork
) adalah haram dimakan sekalipun bahan-bahan yang digunakan dalam penghasilannya adalah halal. Bagi hal ini, kami mengambil pendekatan
Sadd al-Zarai‘
  iaitu menutup jalan yang boleh membawa kepada galakkan mendekati produk berasaskan babi iaitu dengan merasa ‘daging babi tiruan’ halal. Perkara ini seterusnya boleh membawa kepada kekeliruan dalam kalangan masyarakat Islam dan dikhuatiri mereka akan terjebak dengan memakan daging babi sebenar (
real pork
) dengan sangkaan ia ialah daging babi tiruan (
fake pork
).
Selain daripada itu, daging babi tiruan tersebut berkemungkinan besar bertujuan sebagai strategi pemasaran untuk mempromosikan daging babi sebenar, memakan daging tersebut secara tidak langsung menyebabkan umat Islam terjebak dalam bersubahat menggalakkan memakan daging babi atau perkara-perkara yang diharamkan di dalam agama. Tambahan lagi, dalam kalangan ulama ada menyebutkan beberapa perkara, yang mana orang kafir
zimmi
 tidak boleh menzahirkannya kepada orang Islam. Ini adalah seperti mana yang dinyatakan oleh Ibn Hajar al-Haitami bahawa termasuk dalam perkara yang ditegah adalah menzahirkan kemungkaran dalam kalangan orang Islam seperti arak, babi dan loceng gereja. Menurut beliau lagi, di antara sebab perkara-perkara itu ditegah adalah kerana ia boleh membawa kepada pelbagai kemungkaran yang lain. Selain itu, perkara yang turut dilarang sama sekali dan tidak boleh dizahirkan ialah syiar atau lambang kekufuran dan kemungkaran.
[13]
Di samping itu, umat Islam juga diperintahkan supaya berpegang dengan prinsip tidak melakukan sesuatu perbuatan yang menyerupai orang kafir pada sesuatu yang kita dilarang melakukannya. Lantaran itu, kita dilarang oleh Rasulullah SAW menyerupai golongan kafir dalam hal yang merupakan amalan dan tradisi dalam agama mereka. Terdapat riwayat daripada Ibn Umar R.Anhuma, bahawa Rasulullah SAW bersabda:
مَنْ تَشَبَّهَ بِقَوْمٍ فَهُوَ مِنْهُمْ
Maksudnya:
 “
Sesiapa yang menyerupai sesuatu kaum, dia termasuk dalam kalangan mereka.
”
[14]
Al-San‘ani menjelaskan, maknanya ialah sesiapa yang menyerupai atau meniru orang fasiq, orang kafir, atau pembuat bidaah, maka dia termasuk dalam kalangan mereka — yakni sama seperti mereka. Dalam erti kata lain, dia meniru apa yang khusus bagi mereka seperti pakaian, tunggangan atau gerak-geri mereka.
[15]
Oleh itu, perbuatan memakan daging babi adalah perbuatan dan makanan biasa yang dimakan oleh orang kafir. Sedangkan daging babi itu pula jelas dilarang dalam agama Islam berdasarkan nas al-Quran. Justeru, umat Islam dilarang sama sekali meniru walaupun sekadar gaya perbuatan mereka yang memakan daging babi.
Kesimpulannya
Berdasarkan kepada perbahasan dan perbincangan di atas,
kami berpendapat bahawa memakan daging babi tiruan (
fake pork
) adalah diharamkan sekalipun bahan-bahan yang digunakan dalam penghasilannya adalah halal
. Dalam hal ini, kami mengambil pendekatan
Sadd al-Zarai‘
  iaitu menutup jalan yang boleh membawa kepada galakan mendekati produk berasaskan babi iaitu dengan merasa ‘daging babi tiruan’ halal. Perkara ini seterusnya boleh membawa kepada kekeliruan dalam kalangan masyarakat Islam dan dikhuatiri mereka akan terjebak dengan memakan daging babi sebenar (
real pork
) dengan sangkaan ia ialah daging babi tiruan (
fake pork
).
Selain daripada itu, kita juga sama sekali tidak boleh melakukan sebarang usaha untuk mempromosi atau menormalisasikan daging babi khususnya kepada umat Islam, lebih-lebih lagi dengan label ‘daging babi halal’. Perbuatan itu hanya akan menimbulkan lagi kekeliruan, di samping menyentuh sensitiviti umat Islam. Jadilah seorang pengguna Muslim yang bijak dengan menjauhkan diri daripada apa jua bentuk produk yang meragukan. Lebih-lebih lagi produk yang jelas mempunyai hubungan dengan perkara yang dilarang syarak seperti daging babi. Terdapat riwayat daripada al-Hasan bin Ali R.Anhuma, bahawa Rasulullah SAW bersabda:
دَعْ مَا يَرِيبُكَ إِلَى مَا لاَ يَرِيبُكَ فَإِنَّ الصِّدْقَ طُمَأْنِينَةٌ وَإِنَّ الْكَذِبَ رِيبَةٌ
Maksudnya
: “
Tinggallah apa yang menjadi keraguan kepadamu kepada yang tidak meragukan, kerana sesungguhnya kebenaran itu ialah suatu ketenangan dan dusta itu pula ialah suatu keraguan
.”
[16]
Sebagai umat Islam, kita dituntut untuk memakan makanan yang halal lagi baik berdasarkan firman Allah SWT:
وَيُحِلُّ لَهُمُ الطَّيِّبَاتِ وَيُحَرِّمُ عَلَيْهِمُ الْخَبَائِثَ
Maksudnya:
 “
Dan ia menghalalkan bagi mereka segala benda yang baik, dan mengharamkan kepada mereka segala benda yang buruk.
”
[17]
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 4 April 2022 bersamaan 2 Ramadhan 1443H

[give_form id=”14962″]
[1]
 Lihat
Raudhah al-Talibin
, 3/271;
al-Raudh al-Murbi‘ Syarh Zad al-Mustaqni‘
, hlm. 685.
[2]
 Surah al-Baqarah: 29
[3]
 Lihat
Fatawa Nur ‘ala al-Darb
, 20/2.
[4]
 Lihat
al-Raudh al-Murbi‘ Syarh Zad al-Mustaqni‘
, hlm. 685.
[5]
 Lihat
al-Mausu‘ah al-Fiqhiyyah al-Kuwaitiyyah
, 5/124-125.
[6]
 Surah al-Baqarah: 168
[7]
 Lihat
Tafsir al-Sa‘di
, 1/80
[8]
 Lihat
al-Fiqh al-Islami wa Adillatuh
, 1/302.
[9]
 Surah al-Ma’idah: 3
[10]
 Lihat
al-Tafsir al-Munir
, 6/77.
[11]
 Surah al-An‘am: 145
[12]
 Lihat
al-Mausu‘ah al-Fiqhiyyah al-Kuwaitiyyah
,
 5/140-141.
[13]
 Lihat
Tuhfah al-Muhtaj
, 9/301.
[14]
 Riwayat Abu Daud (4031)
[15]
 Lihat
Subul al-Salam
, 4/175.
[16]
 Riwayat al-Tirmizi (2518); Ahmad (1723)
[17]
 Surah al-A‘raf: 157


#852 Khilaf Ulama Berkenaan Cara Membersihkan Jilatan Babi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bagaimanakah cara membersihkan jilatan babi dan adakah terdapat khilaf dalam hal ini? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, para fuqaha telah bersepakat akan kenajisan daging babi sekalipun disembelih. Hal ini berdasarkan nas al-Quran yang telah menyebutkan bahawa babi adalah najis secara zatnya. Maka dagingnya dan kesemua bahagiannya sama ada bulu, tulang dan kulit adalah najis sekalipun disembelih.
[1]
 Firman Allah SWT:
حُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنزِيرِ
Maksudnya:
 “Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya).”
[2]
Dr. Wahbah al-Zuhaili menyebutkan bahawa pengharamkan babi itu meliputi semua bahagiannya sehingga pada lemak dan kulitnya. Adapun dikhususkan dengan menyebut dagingnya sahaja kerana ia merupakan kebanyakan bahagian yang dimakan. Sesungguhnya syarak telah melarang untuk mengambil manfaat daripada semua bahagian babi.
[3]
 Hal ini berdasarkan firman Allah SWT:
قُل لَّا أَجِدُ فِي مَا أُوحِيَ إِلَيَّ مُحَرَّمًا عَلَىٰ طَاعِمٍ يَطْعَمُهُ إِلَّا أَن يَكُونَ مَيْتَةً أَوْ دَمًا مَّسْفُوحًا أَوْ لَحْمَ خِنزِيرٍ فَإِنَّهُ رِجْسٌ أَوْ فِسْقًا أُهِلَّ لِغَيْرِ اللَّهِ بِهِ
Maksudnya:

“Katakanlah (wahai Muhammad): ‘Aku tidak dapati dalam apa yang telah diwahyukan kepadaku, sesuatu yang diharamkan bagi orang yang hendak memakannya melainkan kalau benda itu bangkai, atau darah yang mengalir, atau daging babi – kerana sesungguhnya ia adalah kotor – atau sesuatu yang dilakukan secara fasik, iaitu binatang yang disembelih atas nama yang lain dari Allah.’
”
[4]
Begitu juga di dalam
al-Mausu‘ah al-Fiqhiyyah
 ada dinukilkan perkataan al-Alusi bahawa dikhususkan dengan menyebut dagingnya, sedangkan baki bahagiannya yang lain juga adalah dihukumkan sebagai najis, berbeza dengan pendapat ulama dalam kalangan mazhab Zahiri kerana ia merupakan kebanyakan bahagian daripada haiwan yang dimakan. Manakala baki bahagian-bahagiannya yang lain pula adalah mengikuti hukumnya — yakni hukum daging itu. Menurutnya, pengkhususan dengan menyebut dagingnya itu adalah bertujuan bagi menzahirkan keharaman apa yang dianggap baik dan disukai pada seluruh daging serta membesarkan lagi tanda pengharamannya itu.
Selain daripada itu, dhamir pada ayat “أَوْ لَحْمَ خِنْزِيرٍ فَإِنَّهُ رِجْسٌ”, dalam kaedah bahasa Arab ia akan kembali yang terdekat disebutkan iaitu perkataan ‘babi’ itu sendiri. Maka, sahihlah dengan al-Quran bahawa babi itu zatnya adalah kotor dan najis. Sesuatu yang kotor dan najis adalah haram dan wajib dijauhi. Justeru, babi itu keseluruhannya adalah haram dan tidak terkeluar daripada hukum haram itu sama ada bulunya mahupun selainnya.
[5]
Berbalik kepada soalan yang diajukan, para ulama berbeza pendapat mengenai cara membersihkan jilatan babi. Mengenai hal ini, al-Syirazi ada menukilkan daripada Ibn al-Qas bahawa Imam al-Syafi‘i berpendapat dalam pendapatnya yang qadim, jilatan babi hanya dibasuh dengan sekali basuhan sahaja. Sedangkan seluruh ulama dalam kalangan mazhab Syafi‘i berpendapat, jilatan babi perlu kepada tujuh kali basuhan — sebagaimana jilatan anjing. Pendapat Imam Syafi‘i yang qadim itu bersifat mutlak kerana beliau hanya menyebutkan ‘dibasuh’ dan makna yang dikehendaki daripadanya adalah tujuh kali basuhan. Dalil yang menunjukan kepada perkara ini adalah kerana babi lebih buruk halnya berbanding anjing. Justeru, ia lebih utama dari segi hukum bilangan basuhan.
[6]
Seterusnya Imam al-Nawawi ketika mengulas kenyataan al-Syirazi ini menyatakan, hasilnya berkenaan jilatan babi ini terdapat dua jalan. Jalan (
tariqah
) yang pertama ialah jalan Ibn al-Qas dan ia mengandungi dua pendapat. Pendapat pertama, cukup dengan hanya sekali basuhan tanpa tanah sebagaimana najis-najis yang lain — yakni najis
mutawassitah
. Pendapat kedua, wajib dengan tujuh kali basuhan dan salah satunya adalah dengan tanah. Manakala jalan kedua pula, wajib membasuh dengan tujuh kali basuhan secara
qat‘i
 dan ini merupakan pendapat jumhur ulama dan mereka telah mentakwilkan perkataan Imam al-Syafi‘i dalam fatwanya yang qadim itu sebagaimana yang disebutkan oleh pengarang
al-Muhazzab
 — yakni al-Syirazi.
Kemudian, Imam al-Nawawi menyebutkan bahawa pendapat yang
rajih
 (kuat) dari sudut dalil ialah jilatan babi cukup dengan sekali basuhan tanpa tanah. Inilah pendapat majoriti ulama yang berpendapat dengan kenajisan babi. Inilah pendapat yang dipilih kerana hukum asalnya adalah tiada kewajipan — untuk membasuhnya sebanyak tujuh kali dan salah satunya dengan tanah — sehinggalah datangnya dalil syar‘i yang menyebutkannya. Lebih-lebih lagi perkara ini dibina di atas dasar
ta‘abbudi
. Di antara ulama yang berpendapat wajib membasuh sebanyak tujuh kali juga ialah Imam Ahmad dan Malik dalam salah satu riwayat daripadanya.
[7]
Selain daripada itu, Imam al-Nawawi dalam syarahannya terhadap hadith
Sahih Muslim
 juga ada menyebutkan, kebanyakan ulama berpendapat najis babi tidak perlu kepada basuhan sebanyak tujuh kali (sebagaimana anjing). Ini adalah pendapat Imam al-Syafi‘i dan merupakan pendapat yang kuat berdasarkan dalil.
[8]
 Di samping itu, pendapat ini juga merupakan pendapat yang dipilih oleh Ibn al-‘Uthaimin sebagaimana yang dinyatakan dalam kitabnya bahawa para fuqaha menyandarkan kenajisan babi kepada kenajisan anjing kerana babi itu adalah lebih buruk daripada anjing. Justeru, ia lebih
aula
 (utama) dengan hukum tersebut – yakni basuhan sebanyak tujuh kali dan salah satunya dengan tanah. Walau bagaimanapun, qiyas ini adalah dhaif (lemah) kerana babi disebutkan di dalam al-Quran dan wujud pada zaman Nabi SAW. Namun, tidak terdapat penyandarannya kepada anjing. Oleh itu, pendapat yang sahihnya, najisnya adalah sepertimana najis yang lain — yakni daripada jenis
mutawassitah
 — dan ia dibersihkan sebagaimana dibersihkan najis-najis yang lain.
[9]
Manakala Dr. Wahbah al-Zuhaili menyatakan dalam kitabnya, ulama dalam kalangan mazhab Syafi‘i dan Hanbali berpendapat apa-apa yang menjadi najis disebabkan oleh sentuhan sesuatu berupa air liur, kencing atau seluruh cecair, atau anggota-anggota yang kering jika bersentuhan dalam keadaan basah dan lembap, daripada anjing atau babi, dan haiwan yang lahir daripada keduanya atau salah satunya dengan haiwan yang suci, hendaklah dibasuh sebanyak tujuh kali dan salah satu basuhannya itu dengan tanah yang suci berdasarkan hadith yang menyebutkan berkenaan cara mencuci jilatan anjing. Lalu diqiyaskan babi dengan anjing kerana ia lebih buruk halnya berbanding anjing kerana terdapat nas dalam syarak yang menyebutkan mengenai pengharaman babi dan tidak boleh memilikinya. Oleh itu, sabitlah hukum mengenainya berdasarkan jalan
al-Tanbih.
 Adapun syarak tidak menyebutkan mengenai hukum itu kerana ia bukanlah suatu yang menjadi kebiasaan bagi mereka — yakni dengan babi berbanding anjing yang digunakan untuk memburu, menjaga tanaman dan lain-lain.
[10]
Selain daripada itu, al-Mawardi juga ada menjelaskan bahawa babi lebih buruk halnya berbanding anjing kerana diharamkan untuk mengambil manfaat daripadanya dalam setiap keadaan, sedangkan terdapat keadaan di mana diberi keizinan untuk menggunakan dan mengambil manfaat dengan anjing. Kemudian, anjing itu terbukti dihukumkan sebagai najis berdasarkan dalil-dalil yang ditunjukkan. Maka, menghukumkan babi sebagai najis adalah lebih utama. Seterusnya, apabila telah sabit bahawa babi itu adalah najis secara zatnya, maka jilatannya adalah seperti mana jilatan anjing dari segi kewajipan untuk membasuhnya sebanyak tujuh kali dan salah satunya dengan tanah.
Abu Thaur meriwayatkan daripada Imam al-Syafi‘i dalam pendapat qadimnya bahawa beliau berpendapat, bekas yang dijilat oleh babi hendaklah dibasuh. Lalu Abu al-Abbas bin al-Qas telah tersilap dalam memahami kenyataan Imam al-Syafi‘i ini yang bersifat mutlak tanpa menyebut bilangan basuhan, membuatkan beliau mengeluarkan pendapat kedua bagi Imam al-Syafi‘i dalam pendapat qadimnya bahawa jilatan babi hanya dibasuh sekali sahaja. Ini ialah satu kesilapan daripadanya kerana Imam al-Syafi‘i dalam pendapat qadim menyebutkan berkenaan kewajipan membasuh bekas yang dijilat oleh babi dan tidak mengikatnya dengan menyebut apa-apa bilangan kerana hal itu sudah diketahui dalam mazhabnya serta dijelaskan dalam seluruh kitabnya bahawa jilatan babi dibasuh sebanyak tujuh kali dan salah satunya dengan tanah sebagaimana jilatan anjing.
Bahkan Imam al-Syafi‘i ada membawa hujah bahawa babi lebih buruk halnya berbanding anjing dari dua sudut penghujahan. Pertamanya, kenajisan babi adalah berdasarkan kepada nas, sedangkan kenajisan anjing adalah berdasarkan kepada istidlal. Keduanya, pengharaman daripada mengambil manfaat dengan babi adalah bersifat umum, manakala pengharaman mengambil manfaat dengan anjing pula bersifat khusus. Adapun perkataannya ‘babi diqiyaskan dengan anjing’ bermaksud dari segi hukum membasuh bekas yang dijilatnya sebanyak tujuh kali dan bukannya dari segi hukum kenajisannya.
[11]
Kesimpulannya
Berdasarkan kepada perbincangan dan perbahasan di atas, kami berpendapat bahawa jilatan babi termasuk dalam ketegori najis
mughallazah
 sebagaimana jilatan anjing. Justeru, ia hendaklah dibasuh sebanyak tujuh kali basuhan dan salah satunya dengan tanah kerana babi halnya adalah lebih buruk berbanding anjing, maka ia lebih utama untuk dibasuh sebagaimana cara basuhan bagi membersihkan kenajisan anjing. Selain itu, ini juga merupakan pendapat muktamad dalam mazhab Syafi‘i, dan pendapat yang dilihat lebih selamat dan berhati-hati (
ahwat
) dalam isu ini.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 4 April 2022 bersamaan 2 Ramadhan 1443H

[give_form id=”14962″]
[1]
 Lihat
al-Fiqh al-Islami wa Adillatuh
, 1/302.
[2]
 Surah al-Ma’idah: 3
[3]
 Lihat
al-Tafsir al-Munir
, 6/77.
[4]
 Surah al-An‘am: 145
[5]
 Lihat
al-Mausu‘ah al-Fiqhiyyah al-Kuwaitiyyah
,
 5/140-141.
[6]
 Lihat
al-Muhazzab fi Fiqh al-Imam al-Syafi‘i,
 hlm. 95.
[7]
 Lihat
al-Majmu‘ Syarh al-Muhazzab
, 2/586.
[8]
 Lihat
al-Minhaj Syarh Sahih Muslim
, 3/185-186.
[9]
 Lihat
al-Syarh al-Mumti‘
, 1/418.
[10]
 Lihat
al-Fiqh al-Islami wa Adillatuh
, 1/333-334.
[11]
 Lihat
al-Hawi al-Kabir
, 1/316.


#853 Masukan Jari ke dalam Dubur Isteri ketika Berjimak

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Bolehkah seorang suami itu memasukkan jarinya ke dalam dubur isterinya ketika melakukan hubungan intim? Maaf atas soalan begini. Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya seorang suami diharuskan untuk menikmati secara seksual setiap bahagian tubuh isterinya melainkan menyetubuhi isterinya pada dubur.
[1]
 Hal ini adalah berdasarkan riwayat daripada Khuzaimah bin Thabit R.A bahawa Rasulullah SAW bersabda:
إِنَّ اللهَ لَا يَسْتَحِيي مِنَ الْحَقِّ فَلَا تَأْتُوا النِّسَاءَ فِي أَدْبَارِهِنَّ
Maksudnya:
 “
Sesungguhnya Allah tidak malu daripada menyatakan kebenaran, maka janganlah kamu mendatangi isteri pada dubur mereka
.”
[2]
Selain itu, terdapat riwayat daripada Abu Hurairah R.A, bahawa Rasulullah SAW bersabda:
مَلْعُونٌ مَنْ أَتَى امْرَأَتَهُ فِي دُبُرِهَا
Maksudnya
: “
Orang yang dilaknat itu ialah seorang yang mendatangi isterinya pada duburnya
.”
[3]
Begitu juga diharuskan untuk bermain-main secara seksual antara suami dan isteri secara intim dan mesra, sebelum memulakan persetubuhan, dengan syarat selagi mana tidak membawa kepada kerosakan. Perkara ini berdalilkan firman Allah SWT:
نِسَاؤُكُمْ حَرْثٌ لَّكُمْ فَأْتُوا حَرْثَكُمْ أَنَّىٰ شِئْتُمْ
Maksudnya:
 “
Isteri-isteri kamu adalah sebagai kebun tanaman kamu, oleh itu datangilah kebun tanaman kamu menurut cara yang kamu sukai dan sediakanlah (amal-amal yang baik) untuk diri kamu.
”
[4]
Tambahan lagi, terdapat riwayat daripada Jabir bin Abdullah R.A, bahawa Rasulullah SAW bersabda:
هَلَّا تَزَوَّجْتَ بِكْرًا تُلاَعِبُهَا وَتُلاَعِبُكَ
Maksudnya:
 “
Mengapakah engkau tidak berkahwin dengan anak dara yang engkau boleh bermain dengannya dan dia bermain dengan engkau?
”
[5]
Justeru, para ulama berpendapat bahawa diharuskan bagi seorang suami dan isteri untuk menyentuh dan bermain-main dengan alat sulit pasangannya, secara seksual dan makruf, bukan dengan cara yang merosakkan. Perkara ini disebut oleh Zainuddin al-Malibari — murid kepada Ibn Hajar al-Haitami — bahawa:
يَجُوزُ لِلزَّوْجِ كُلُّ تُمَتَّعُ مِنْهَا بِمَا سِوَى حَلَقَةِ دُبُرِهَا وَلَوْ بِمَصِّ بَظَرِهِ
Maksudnya:
 “
Diharuskan bagi seorang suami itu menikmati secara seksual akan tubuh isterinya, selain daripada lubang dubur (yakni dengan cara meliwat), sekalipun dengan menghisap biji kelentitnya
.”
[6]
Larangan mendatangi isteri pada dubur bermaksud meliwatnya yang melibatkan penembusan. Sekiranya sekadar menikmati secara seksual pada dubur isteri, ia dibenarkan dengan syarat tidak melibatkan penembusan sebagaimana yang dijelaskan oleh Syeikh al-Islam Zakaria al-Ansari.
[7]
Selain daripada itu, diharamkan buat suami untuk melakukan sebarang penembusan terhadap dubur isterinya kerana dua sebab:
Perbuatan tersebut termasuk dalam perkara menyentuh najis secara terus (
direct
).
 Hal ini kerana pada asalnya, seorang Muslim itu hendaklah menjauhi segala tempat-tempat bernajis dan kotor. Mengenai hal ini, al-Khatib al-Syirbini dan al-Ramli menyebutkan:
التَّضَمُّخ بِالنَّجَاسَةِ حرام
Maksudnya:
 “Melumuri dengan najis — secara terus dan sengaja — adalah haram.”
[8]
Pengarang-pengarang hasyiah dalam mazhab Syafi‘i mengikat hukum haram tersebut, jika ia dilakukan tanpa sebarang keperluan seperti yang disebutkan oleh al-Syabramalisi, al-Syarwani dan lain-lain.
[9]
 Di dalam
Bughyah al-Mustarsyidin
 dinyatakan bahawa haram untuk menyentuh najis secara terus (
direct
) dalam keadaan lembap atau basah tanpa sebarang keperluan. Maka, wajib membasuhnya secara segera (jika menyentuhnya tanpa keperluan), berbeza sekiranya ada keperluan seperti beristinja’.
[10]
Perbuatan tersebut terdapatnya kemudaratan seperti munculnya beberapa penyakit di kawasan itu seperti buasir dan seumpamanya.
 Menurut Dr. Alex Ky-Miyasaka, seorang pakar bedah kolorektal di Mount Sinai Medical Center, bersenggama dengan tusukan di dubur ini tidak menyebabkan kemunculan buasir baharu pada tubuh anda. Walau bagaimanapun, penetrasi atau kemasukan zakar ke dalam anus secara tidak langsung dapat menyebabkan iritasi pada buasir yang sudah anda alami. Buasir yang sedia ada bengkak akan terus berasa sakit akibat daripada gesekan semasa penetrasi. Ini menyebabkan anda akan berasa sakit ketika melakukan hubungan seks anal.
Tambahan lagi, dubur tidak menghasilkan bahan pelincir semula jadi seperti faraj yang boleh membuatkan penetrasi berasa lebih mudah dan kurang sakit. Gesekan yang kering pada dubur boleh menjadikan benjolan buasir tersebut menjadi haus, terluka dan koyak sehingga menyebabkan pendarahan. Pakar perubatan juga berpendapat bahawa penetrasi seks anal dapat menyebabkan iritasi atau mengoyakkan lapisan dubur yang sudah sedia ada mempunyai buasir, sehingga menyebabkan rekahan pada lubang dubur.
Selain daripada memburukkan buasir yang sedia ada, seks anal juga mempunyai beberapa risiko kesihatan yang lain. Antaranya, ia boleh membuatkan dinding dubur mengalami iritasi. Dubur berbeza dengan faraj, kerana faraj akan mengeluarkan lebih banyak cecair pelincir semula jadi apabila semakin terangsang. Kulit di dalam dubur tidak diciptakan sama seperti kulit di dalam faraj. Oleh sebab itu, ia berisiko untuk mengalami koyakan dan berdarah. Apabila kulit dalam dubur telah terbuka, koyakan yang berlaku ini akan lebih berisiko tinggi menjadi pintu kemasukan bakteria dan juga virus penyebab penyakit kelamin dari satu individu kepada individu lain.
[11]
Kesimpulannya
Justeru, berdasarkan kepada soalan yang diajukan,
kami berpendapat bahawa diharamkan bagi suami untuk memasukkan jarinya ke dalam dubur isterinya
kerana terdapat hadith yang melarangnya dan perbuatan itu mendatangkan kemudaratan. Justeru, larangan ini juga bertepatan dengan hadith Nabi SAW agar kita menjauhi daripada sebarang bentuk kemudaratan sebagaimana sabdanya:
لاَ ضَرَرَ وَلاَ ضِرَارَ
Maksudnya:
 “
Tidak boleh mudarat dan tidak boleh memudaratkan
.”
[12]
Selain daripada itu, diharuskan untuk bermain-main secara seksual dengan menggunakan mulut dan lain-lain dengan syarat tidak membawa kepada penyakit dan masalah kesihatan, dilakukan secara konsensual, tidak membawa kepada kerosakan dan dilakukan dengan penuh adab. Apatah lagi pada zaman sekarang yang terdedah dengan pelbagai fitnah syahwat seperti penzinaan, pelacuran dan pornografi, sebarang teknik untuk menambahkan lagi kualiti hubungan seksual antara suami dan isteri amatlah wajar dilakukan, selagi mana tidak melibatkan perkara yang haram seperti meliwat dan menelan najis.
Kami akhiri dengan doa:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
 “
Wahai Tuhan kami, berikanlah kepada kami isteri-isteri dan juga anak pinak yang menjadi penyejuk mata bagi kami, serta jadikanlah kami ini sebagai pemimpin bagi orang-orang yang bertaqwa
.”
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 4 April 2022 bersamaan 2 Ramadhan 1443H

[give_form id=”14962″]
[1]
 Lihat
al-Mu‘tamad fi al-Fiqh al-Syafi‘i
, 4/84.
[2]
 Riwayat al-Nasa’i (8942)
[3]
 Riwayat Ahmad (9733)
[4]
 Surah al-Baqarah: 223
[5]
 Riwayat al-Bukhari (2967)
[6]
 Lihat
Fath al-Mu‘in
, hlm. 482.
[7]
 Lihat
Asna al-Mat
alib
, 3/113.
[8]
 Lihat
Mughni al-Muhtaj
, 1/194;
Nihayah al-Muhtaj
, 1/185.
[9]
 Lihat
Tuhfah al-Muhtaj wa Hawasyi al-Syarwani wa al-‘Abbadi
, 1/174;
Nihayah al-Muhtaj wa Hawasyi al-Syabramalisi wa al-Rasyidi
, 1/143.
[10]
 Lihat
Bughyah al-Mustarsyidin
, hlm. 33.
[11]
 Lihat
https://hellodoktor.com/penyakit-perut-gastrousus/buasir/seks-anal-buasir/
. Diakses pada 1 April 2022.
[12]
 Riwayat Ibn Majah (2341)


#854 Menyentuh Anjing dengan Sengaja

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Saya tahu bahawa anjing termasuk dalam najis
mughallazah
 dan jika tersentuhnya maka hendaklah menyertu tempat yang disentuh itu. Jadi, timbul kemusykilan dalam diri saya, bolehkah saya memegang dan mengusap-ngusap anjing secara sengaja, kemudian menyertu tangan saya yang memegangnya itu? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Menurut mazhab Syafi‘i, anjing termasuk dalam kategori najis
mughallazah
 — yakni najis jenis yang berat. Dalil menunjukkan najis ini jenis yang berat ialah ia tidak memadai membasuhnya dengan air sekali sahaja seperti najis-najis yang lain. Dalam hal ini, ia mestilah dibasuh dengan air sebanyak tujuh kali dan satu daripadanya dengan air bercampur tanah.
[1]
 Imam al-Nawawi menjelaskan lagi perkara ini bahawa anjing keseluruhannya adalah najis, tidak kira anjing terlatih atau selainnya, anjing kecil atau besar. Ini juga merupakan pendapat al-Auza‘i, Abu Hanifah, Ahmad, Ishaq, Abu Thaur dan Abu ‘Ubaid. Di antara dalil yang menunjukan kepada kenajisannya adalah berdasarkan riwayat daripada Abu Hurairah R.A, bahawa Rasululullah SAW bersabda:
إذا ولَغَ الكَلبُ في إناءِ أحدِكُم فلْيُرِقْهُ ثم ليَغسِلْهُ سَبعَ مَرّاتٍ
Maksudnya:
 “
Apabila anjing meminum pada bekas salah seorang daripada kamu, maka tuanglah (yakni buang) air itu. Kemudian, basuhlah ia (bekas) sebanyak tujuh kali.
”
[2]
Hadith ini jelas menunjukkan kepada kenajisan anjing itu. Dalam erti kata lain, jika ia bukan dianggap sebagai najis, sudah tentu tidak diperintahkan untuk menuangnya — yakni membuang baki air daripada sisa minum anjing — kerana perbuatan tersebut termasuk dalam merosakkan harta benda dan kita dilarang daripada mensia-siakan (membazir) harta.
Begitu juga dengan riwayat lain daripada Abu Hurairah R.A, bahawa Rasulullah SAW bersabda:
طَهُورُ إِنَاءِ أَحَدِكُمْ إِذَا وَلَغَ فِيهِ الْكَلْبُ، أَنْ يَغْسِلَهُ سَبْعَ مَرَّاتٍ أُولَاهُنَّ بِالتُّرَابِ
Maksudnya:
 “
Sucinya bekas salah seorang di antara kamu apabila ia (bekas) dijilat anjing adalah dengan cara membasuhnya sebanyak tujuh kali dan (basuhan) yang pertama dengan tanah
.”
[3]
Hadith ini juga jelas menunjukkan kepada kenajisan anjing. Hal ini kerana kesucian itu datang selepas daripada hadas atau najis. Maka, dalam konteks di sini kesucian daripada hadas tidak mungkin. Justeru, jelaslah bahawa bekas itu disucikan daripada najis.
[4]
Selain itu, tidak ada khilaf dalam kalangan ulama mengenai memegang anjing pada bulu atau kulitnya semasa kedua-dua anjing dan si pemegang itu dalam keadaan kering. Ulama bersepakat mengatakan bahawa bersentuhan dengan anjing ketika itu — yakni dalam keadaan kering — tidak memerlukan tangan yang memegang itu disertu. Perkara yang menjadi perselisihan adalah apabila salah satunya basah; iaitu sama ada si pemegang atau anjing yang basah. Menurut mazhab Syafi‘i, seseorang yang tersentuh anjing dalam keadaan ini — yakni salah satunya basah — hendaklah menyertu tempat yang disentuh itu bagi menghilang kenajisan tersebut. Hal ini adalah sebagaimana difahami daripada kenyataan Imam al-Nawawi bahawa tidak ada perbezaan di sisi kami — yakni ulama mazhab Syafi‘i — antara jilatan anjing dengan selainnya yang terdiri daripada anggota-anggota anjing. Apabila terkena kencingnya, najisnya, darahnya, peluhnya, bulunya, air liurnya atau mana-mana anggota daripada anggota badannya yang bersih ketika dalam keadaan basah (atau lembap) salah satunya, maka wajib membasuhnya sebanyak tujuh kali basuhan dan salah satu daripada basuhan itu dengan tanah.
[5]
Berbalik kepada soalan yang diajukan, menurut mazhab Syafi‘i, menyentuh najis secara sengaja tanpa sebarang tujuan atau keperluan adalah haram. Hal ini adalah seperti mana dinyatakan oleh al-Khatib al-Syirbini, al-Ramli dan lain-lain bahawa:
التَّضَمُّخ بِالنَّجَاسَةِ حرام
Maksudnya:
 “
Melumur dengan najis — secara sengaja — adalah haram.
”
[6]
Pengarang-pengarang hasyiah dalam mazhab Syafi‘i mengikat hukum haram tersebut, jika ia dilakukan tanpa sebarang keperluan seperti yang disebutkan oleh al-Syabramalisi, al-Syarwani dan lain-lain.
[7]
 Di dalam
Bughyah al-Mustarsyidin
 dinyatakan bahawa haram untuk menyentuh najis secara terus (
direct
) dalam keadaan lembap atau basah tanpa sebarang keperluan. Maka, wajib membasuhnya secara segera (jika menyentuhnya tanpa keperluan), berbeza sekiranya ada keperluan seperti beristinja’.
[8]
Kesimpulannya
Berdasarkan kepada perbahasan di atas,
kami berpendapat bahawa orang Islam tidak boleh memegang anjing tanpa sebarang keperluan
kerana anjing dikategorikan sebagai najis
mughallazah
. Lebih-lebih lagi, menyentuh najis tanpa sebarang keperluan juga adalah bertentangan dengan sifat orang Muslim itu sendiri. Hal ini kerana sifat seorang Muslim itu suka pada kebersihan dan menjauhi segala perkara kotor serta najis.
Walau bagaimanapun, tidak mengapa menyentuhnya jika ada keperluan seperti mereka yang membelanya sebagai haiwan pemburu, pemandu jalan orang buta, penjaga rumah dan ternakan, atau bagi tujuan merawatnya dan sebagainya.
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 4 April 2022 bersamaan 2 Ramadhan 1443H

[give_form id=”14962″]
[1]
 Lihat
al-Fiqh al-Manhaji
, 1/40.
[2]
 Riwayat al-Nasa’i (66)
[3]
 Riwayat Muslim (279)
[4]
 Lihat
al-Majmu‘ Syarh al-Muhazzab
, 2/567-568.
[5]
 Lihat
al-Minhaj Syarh Sahih Muslim
, 3/185.
[6]
 Lihat
Mughni al-Muhtaj
, 1/194;
Nihayah al-Muhtaj
, 1/185.
[7]
 Lihat
Tuhfah al-Muhtaj wa Hawasyi al-Syarwani wa al-‘Abbadi
, 1/174;
Nihayah al-Muhtaj wa Hawasyi al-Syabramalisi wa al-Rasyidi
, 1/143.
[8]
 Lihat
Bughyah al-Mustarsyidin
, hlm. 33.


#855 Peluh Orang yang Makan Babi

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t. Adakah peluh orang yang makan babi dihukumkan sebagai najis? Mohon pencerahan. Terima kasih.
Jawapan:
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Secara umumnya, menurut mazhab Syafi‘i, babi termasuk dalam kategori najis
mughallazah
 (berat) dan wajib dicuci mengikut kaedah yang ditetapkan oleh syarak. Hal ini adalah sebagaimana firman Allah SWT:
حُرِّمَتْ عَلَيْكُمُ الْمَيْتَةُ وَالدَّمُ وَلَحْمُ الْخِنزِيرِ
Maksudnya:
 “Diharamkan kepada kamu (memakan) bangkai (binatang yang tidak disembelih), dan darah (yang keluar mengalir), dan daging babi (termasuk semuanya).”
[1]
Dr. Wahbah al-Zuhaili menyebutkan bahawa pengharamkan babi itu meliputi semua bahagiannya sehingga pada lemak dan kulitnya. Adapun dikhususkan dengan menyebut dagingnya sahaja kerana ia merupakan kebanyakan bahagian yang dimakan. Sesungguhnya syarak telah melarang untuk mengambil manfaat daripada semua bahagian babi.
[2]
 Hal ini berdasarkan firman Allah SWT:
أَوْ لَحْمَ خِنزِيرٍ فَإِنَّهُ رِجْسٌ
Maksudnya:

“atau daging babi kerana sesungguhnya ia adalah kotor.”
[3]
Bagi menjawab persoalan ini, kebiasaannya yang memakan babi atau makanan yang tidak halal ialah orang bukan Islam. Dalam hal ini, jumhur ulama berpendapat bahawa orang bukan Islam bukanlah najis secara hakiki. Firman Allah SWT:
يَا أَيُّهَا الَّذِينَ آمَنُوا إِنَّمَا الْمُشْرِكُونَ نَجَسٌ فَلَا يَقْرَبُوا الْمَسْجِدَ الْحَرَامَ بَعْدَ عَامِهِمْ هَٰذَا
Maksudnya:
 “
Wahai orang-orang yang beriman! Sesungguhnya orang-orang kafir musyrik itu najis. Oleh itu, janganlah mereka menghampiri Masjidil Haram sesudah tahun ini.
”
[4]
Jumhur ulama menjelaskan, najis dalam ayat itu bermaksud kekotoran dan kenajisan dalam akidah orang bukan Islam, yang perlu dihindari, bukan pada badan mereka. Mereka berhujahkan bahawa Islam mensyariatkan harus berkahwin dengan Ahli Kitab, dan peluh mereka itu jika bernajis maka tidak selamatlah suami mereka daripada najis itu. Para jumhur juga menjawab bahawa Nabi SAW pernah berwuduk dengan bejana orang musyrik, mengikat tawanan musyrik di dalam masjid, memakan keju daripada negara Nasrani dan memakan lauk kambing yang dihadiahkan Yahudi.
[5]
Begitu juga, Syeikh al-Islam Zakaria al-Ansari menyebutkan bahawa manusia itu dimuliakan. Implikasi kepada kemuliaan tersebut, mereka tidak dihukumkan sebagai najis apabila telah mati, sama ada mereka itu Muslim atau kafir (bukan Islam). Manakala najis yang dimaksudkan di dalam ayat 28 daripada Surah al-Taubah ini ialah kepercayaan mereka atau perintah supaya menjauhi mereka seperti najis, dan bukannya kenajisan pada jasad mereka.
[6]
Selain daripada itu, dalam
al-Mausu‘ah al-Fiqhiyyah
 dinyatakan, para fuqaha berpendapat  bahawa manusia yang hidup itu adalah suci, tidak kira Muslim atau kafir, berdasarkan firman Allah SWT:
وَلَقَدْ كَرَّمْنَا بَنِي آدَمَ
Maksudnya
: “
Dan sesungguhnya Kami telah memuliakan anak-anak Adam
.”
[7]
Begitu juga kerana Nabi SAW pernah menempatkan rombongan Thaqif — mereka dalam kalangan orang kafir — di masjid. Kalaulah tubuh badan mereka dianggap najis, sudah tentu Baginda tidak akan menempatkan mereka di dalamnya bagi menjaga kesucian masjid.
[8]
 Justeru, pendapat yang menyatakan bahawa mereka adalah dikira sebagai suci membawa kepada hukum sucinya juga air liur dan lembapan pada tangan mereka, melainkan apabila diyakini terdapatnya najis.
Di samping itu, Imam al-Nawawi turut menyebutkan, tidak ada beza (dari segi hukumnya suci) pada peluh, air liur, hingus dan air mata, antara orang yang berjunub, perempuan yang haid, orang yang suci, Muslim dan kafir. Bahkan kesemuanya itu adalah suci daripada mereka, dan daripada haiwan yang suci.
[9]
 Selain itu, Ibn Qudamah juga ada menyebutkan bahawa bagi manusia, apa yang keluar dari saluran selain daripada qubul dan dubur ada dua jenis. Salah satunya ada suci seperti air liur, air mata, peluh dan hingus.
[10]
 Begitulah juga, al-Bajuri menyatakan, sesuatu yang keluar dari saluran lain — selain qubul dan dubur — dihukumkan sebagai suci kecuali muntah yang keluar dari mulut selepas sampai ke dalam perut.
[11]
Kesimpulannya
Berdasarkan kepada perbahasan dan perbincangan di atas,
kami berpendapat bahawa peluh orang yang makan babi adalah suci dan tidak dihukumkan sebagai najis
. Hal ini kerana segala sesuatu yang keluar dari saluran selain daripada qubul dan dubur seperti peluh, air liur dan lain-lain adalah suci, melainkan diyakini cecair-cecair itu terkena najis. Semua cecair itu dihukumkan suci kerana ia merupakan cabang kepada hukum asal iaitu manusia yang dihukumkan sebagai suci. Justeru, hukum yang sama terpakai kepada cabangnya atau apa yang berasal daripadanya. Ini berdasarkan kaedah:
التَّابِعُ تَابِعٌ
Maksudnya:
 “
(Hukum bagi) yang mengikut itu mengikut (hukum bagi yang asal).
”
[12]
Begitu juga dengan kaedah:
الْفَرْعُ يَتْبَعُ الْأَصْلَ
Maksudnya:
 “
Anak atau cabang mengikut hukum ibu atau asalnya
.”
Semoga Allah SWT memberikan kefahaman yang jelas kepada kita semua dalam beragama. Ameen.
Wallahua‘lam.
Bertarikh: 4 April 2022 bersamaan 2 Ramadhan 1443H

[give_form id=”14962″]
[1]
 Surah al-Ma’idah: 3
[2]
 Lihat
al-Tafsir al-Munir
, 6/77.
[3]
 Surah al-An‘am: 145
[4]
 Surah al-Taubah: 28
[5]
 Lihat
Nail al-Autar
, 1/35.
[6]
 Lihat
Asna al-Matalib
, 1/10.
[7]
 Surah al-Isra’: 70
[8]
 Lihat
al-Mausu‘ah al-Fiqhiyyah al-Kuwaitiyyah
, 40/78.
[9]
 Lihat
al-Majmu‘ Syarh al-Muhazzab
, 2/577.
[10]
 Lihat
al-Mughni
, 2/493.
[11]
 Lihat
Hasyiah al-Bajuri
, 1/100.
[12]
 Lihat
al-Asybah wa al-Naza’ir
 oleh al-Suyuti, 1/117.